text:
Ubuyobozi bw’umurenge wa Gihombo mu karere ka Nyamasheke buvuga ko mu baturage 24361 bawutuye, abagera ku 8500 bose bari mu cyiciro cya mbere cy’ubudehe, umubare n’ubuyobozi bwemeza ko uri hejuru cyane.
Mu kiganiro n’Imvaho Nshya, Gitifu w’uyu murenge Ndagijimana Jean Damascène, yemeje ko abaturage bakennye cyane bakiri benshi mu murenge ayobora, akurikije imibare ya vuba.
Yagize ati:“Ni byo koko abaturage bacu barakennye cyane kuko abarenga 1/3 bose bari mu cyiciro cya mbere cy’ubudehe, kuko bagera ku 8500 mu gihe abaturage bose hamwe dufite ari 24361.
Muri aba bose abaturage 7 gusa akaba ari bo bari mu cyiciro cya 4, urumva ko batageze no ku 10 bari mu cyiciro cya 4 mu murenge wose.”
Avuga ko iki kibazo giterwa n’uko nta mishinga igaragara y’iterambere iri muri uyu murenge, aho abaturage hafi ya bose bacyiziritse ku isuka kandi n’ubuhinzi bakora ukaba utavuga ko bwabateza imbere, kuko bahinga udusambu duto kandi dusharira, n’ugize icyo abona akawuhunga akigira ahandi.
Icyakora ngo hakaba hari icyizere ko hari ikizahinduka kuko bamaze kubona ishuri ry’imyuga abazayirangiza bakaba bashobora kubona akazi, hakaba n’icyambu cya Kibati gishobora kubahuza n’abanyekongo baza kugura ibintu bitandukanye ifaranga rikiyongera, bikabateza imbere.
Uyu murenge kandi umaze imyaka myinshi uza ku mwanya wa nyuma muri mituweli, ngo ibi byose biterwa n’ubu bukene, ariko mituweli yo ngo bigaterwa n’itekinika ryagiye riba imibare y’abari mu cyiciro cya mbere cy’ubudehe ikabeshywa ko ari mike, bigatuma abasigaye batagira ayo babona kandi nta n’icyakozwe ngo bayabone.
Ibi byose bikaba byarateye idindira, na bamwe kurwara ntibivuze bazize itekinika ry’abayobozi ngo babaga bagamije inyungu zabo bwite.
Kanyabungo Eliezer, utuye mu kagari ka Gitwa yagize ati’’Dufite ubukene bukabije si ukubeshya rwose kuko nkanjye mfite abana 4 mu rugo ntashobora kubonera mituweli, kuko mpinga agasambu k’akarondorondo, nta kindi mfite ndebaho kandi si jye jyenyine, nkaba mbona dukwiye kwitabwaho by’umwihariko na ho ubundi ubukene bukabije bwo tuzabuhoramo.”
Uyu murenge kandi ngo urimo n’ikibazo cy’abarokotse Jenoside yakorewe abatutsi benshi basigaye iheruheru, barimo benshi batishoboye, amasambu menshi y’abazize Jenoside atabyazwa umusaruro kubera ko bene yo bashize, n’ahakiri umwe cyangwa 2 ntibagire ubushobozi bwo kuyahinga, n’ibindi byinshi bituma batekereza ko hakwiye icyakorwa cyihariye ngo bakurwe muri ubu bukene bukabije bahoramo.
Ubwo hizihizwaga umunsi ngarukamwaka witiriwe Mutagatifu Yozefu, Guverineri w’Intara y’Amajyepfo Mureshyankwano Marie Rose yasabye abanyeshuri biga mu rwunge rw’amashuri rwitiriwe Mutagatifu Yozefu (...)
Abaturage bo mu murenge wa Muyongwe mu karere ka Gakenke, bavuga ko bababajwe no kuba burira imisozi bajya gushaka ihuzanzira (rezo) rya telefone ngendanwa, bagasaba ubuyobozi kubafasha gukemura (...)
Bamwe mu batuye umujyi wa Ngoma, mu ntara y’Uburasirazuba, baravuga ko bakomerewe n’ikibazo cy’ibura ry’amakara yo gutekesha, n’aho bayabona bakayabona ku giciro bavuga ko gihanitse bagereranyije (...)
Hategekimana Jean Pierre, w’imyaka 40, afungiwe kuri sitasiyo ya Ruharambuga mu karere ka Nyamasheke akurikiranweho kwigabiza ishyamba rya Leta riri mu mudugudu wa Kacyiru, mu kagari ka Ntendezi, (...)
Binyuze mu buryo bw’umuganda, urugaga rw’urubyiruko rushamikiye ku muryango FPR Inkotanyi mu Karere ka Ngoma rwasaniye inzu, runubakira ubwiherero ndetse n’akarima k’igikoni abana b’imfubyi babiri. (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


c: text/html

text:
Nyamasheke: Gitifu w’ akagari akurikiranyweho kunyereza amafaranga 2400
Umunyamabanga nshingwabikorwa w’akagari ka Banda mu murenge wa Rangiro,mu karere ka Nyamasheke ari mu maboko ya polisi kuri sitasiyo ya Kanjongo akurikiranweho amafaranga 2400 yahawe n’abaturage babiri.
Umuyobozi w’ako karere, Kamari Aimé Fabien yabwiye Imvaho ko abo baturage bamusabaga ibyangombwa by’inzira aho kubibaha akayigumanira kugeza ubwo bakererewe ibyari bibajyanye bikaburizwamo, uwo muyobozi akurikiranwe n’ubutabera ngo harebwe niba yari afite koko ubushake bwo kuyanyereza cyangwa niba hari zindi mpamvu zabimuteye.
Kamari avuga ko kugira ngo umuntu abone icyo cyangombwa hari amafaranga 1200 agomba kubanza kwishyura agahabwa gitansi imwemerera kugihabwa, ariko abo bo barayamuhaye ntiyabaha gitansi, ntiyanayajyana aho agomba kujya ahubwo arayitwarira kugeza ubwo ba nyirayo babisakuje arinda atabwa muri yombi.
Yagize ati “Ni byo koko,uyu muyobozi ari mu maboko ya polisi, sitasiyo ya Kanjongo akurikiranweho kwigwizaho indonke kubera ariya mafaranga y’abaturage bamuhaye nk’aho yabahaye srivisi agomba kubaha akabasiragiza amafaranga akayigumanira, gusa akimara gufatwa yahise ayemera, yemera no kuyasubiza ariko byabaye impitagihe kuko atari yayashyize aho agomba kujya mbere ngo na we atange iyi gitansi, akaba akurikiranwe ngo barebe impamvu nyayo yanze kubaha uburenganzira bwabo no kuyashyira kuri konti yagombaga kuyashyiraho.’’
Yakomeje agira ati’’ Nibasanga icyaha kimuhama azahanwa nk’uwanyereje ibya Leta wese, nagirwa umwere azasubizwa mu kazi ke, ariko ingeso yo kurya iby’abaturage yo igomba gucika n’ubwo warya amafaranga 500 y’umuturage ntugomba kwihanganirwa.’’
Meya Kamari yasabye abayobozi aho bava bakagera kwirinda kurya ibyo batavunikiye,n ’uwibwira ko narya duke bazamureka ko yibeshya, cyangwa ushaka gukerereza abaturage kuri serivisi bamwaka ngo babanze bamuhe ruswa abahe ibyo bemererwa n’amategeko kuko uwo ari we wese azahita afungwa agahanwa.
Atawe muri yombi ataramara amezi atatu ayobora ako kagari kuko yakuwe mu kandi kagari nyuma y’uko hari hashize amezi make abandi bagitifu b’utugari 19 basezeye ku mirimo yabo ku mpamvu zabo bwite ariko ubuyobozi bukavuga ko bifitanye isano no kutanoza serivisi bagombye guha abaturage.
Mbere yaho ushinzwe iterambere n’imibereho myiza y’abaturage mu kagari kamwe ko mu murenge wa Gihombo na we yari yatawe muri yombi azira kwaka abaturage batagira aho baba amafaranga ababeshya ko ari ayo kujya kubazanira amabati ngo bubakirwe, icyakora uyu we akaba yarafunguwe agasubira mu kazi ke.
Ibitekerezo
-
BARUWANI MENE
25 March 2017 -
AGAFI GATO SE SHA NYAMARA ICYAKWEREKA AYO KAMALI, CATHELINE,NABANDI BATANDUKANYE BANYEREJE MUMIHANDA NO MURI MITUELLE. SHA INSINA NGUFI NIMUREKE BADUKONDE TU.
-
BARUWANI MENE
25 March 2017 -
AGAFI GATO SE SHA NYAMARA ICYAKWEREKA AYO KAMALI, CATHELINE,NABANDI BATANDUKANYE BANYEREJE MUMIHANDA NO MURI MITUELLE. SHA INSINA NGUFI NIMUREKE BADUKONDE TU.
-
lg
22 March 2017 -
HARI IBINTU BIBA BIBYIHISHE INYUMA ARUBURYO BWO KWEGEZAYO UWO UDASHAKA GITIFU 2400!!!!KUBINYEREZA!!!!URWO,NURWAGO,GUSA, NIYO BYARI KUBA BYO GUHAGURUTSA POLICE YARI NO KUBANZA,MUNZEGO,ZUMURENGE. BAKAREBA NIBA ARIBYO BAKAMUVUZA ’KUMUFUNGA!!AUDITOR AMAMILIYARI, AVUGA YANYEREJWE KUKI POLICE IDAHERA, KULI ABO!!!(2400) NAYO ADASOBANUTSE AFUNGA UMUYOBOZI,
-
kayigamba Valens
19 March 2017 -
Mujye mureka imikino ku mafaranga ya Leta
-
Karisa
19 March 2017 -
Nyamasheke rwose muransetsa niba ari imikino muba muri gukina niba ari ukugirango mwereke abantu ko mukorq byaranyobeye rwose niba se umuntu mumufatira 2400 agafungwa abasigaye noneho muri abere? mureke imitwe kandi na mayor utangaza ibyo areke kujijisha abantu akarengane mukorera bamwe mubayobozi mukorana nabo Imana izakakuryoza Mayor umenyeko uwicisha inkota ariyo azazira kandi ruriye abandi rutakwibagiwe. Gira ubushishozi mukazi ukora menya ko ukorana n’abanyarwanda aho kugirango mujye mwirukana abantu bitewe nabene wanyu mushaka guha akazi mukimenyane reka ndekeraho kuko amarira yanjye yatuma mvuga byinshi
-
rusa
18 March 2017 -
NTABWO MWALI KWANDAGAZA UMUYOBOZI MUGENZI WANYU BWANA MAYA.
-
MUGABE.
18 March 2017 -
IBI BITEYE ISESEMI,UBWOSE RUSWA NA DETOURMENT NI BIMWE.NUBUNDI ABOROSHYE NABO BIJYANA NIGIHUMBI.HA RIZINDI NKURU NYAZO MUTANDIKA MUKARANGAZA ABANTU.WOWE NTABWO UZI IGIFI KININI GITANGA RUSWA KUBACAMANZA BAGAHUZA IBIRENGO BIHABANYE NA MATEGEKO,UBUSE NTUZI NABANYAMAKURU BAHABWA AMAFARANGA NGO BABAHINDURE NTA MAKEMWA, UMUMARAYIKA, KUGIRA NGO BABAJOMBE AKANTU.RUSWA IRAHARI KANDI IRI MUBAKOME MWO KUTURANGAZA BYOSE TURABIBONA TUKICYECYEKERA. QUI TROMPE QUI?
-
Djamal
18 March 2017 -
Ubuse babuze abarya amamiriyoni namamiriyoni?ariko narumiwe,ubu uwajya muri audit report yakorewe ako karere yasangamo amakosa angahe?ko ntawufunzwe kubw’amamiliyoni yacu arigiswa everyday,shame
-
Mbuga
18 March 2017 -
Mugize muti: Yatse amafaranga abantu batagira aho baba ababeshya..... none yarafunguwe asubira mu kazi ke????????????????????????????
-
namabanga
18 March 2017 -
babura guta muri yombi ibifi binini bagata muriyombi udufi duto!!! nakumiro
-
Eva
18 March 2017 -
Agafi gato!!!!!

robotstxt: allowed

filter: keep


text:
Abanyeshuri biga imyuga n’ubumenyingiro mu kigo cyitwa Unique Technical Secondary School, giherereye mu murenge wa Nyamabuye mu Karere ka Muhanga, barihirirwa n’ikigega gishinzwe gutera inkunga abarokotse Jenoside batishoboye (FARG) kuwa kane babyukiye ku biro by’Akarere, bahategerereza umuyobozi ushinzwe uburezi mu karere kugira ngo abishyurize amafaranga yo gukora ubushakashatsi.
Abanyeshuri bari ku biro by’Akarere bagera kuri 40, bavuga ko mu gihe basigaje icyumweru kimwe ngo barangize ibitabo byo mu mwaka wa gatandatu, hari amafaranga bagombaga guhabwa ajyanye n’iyo mirimo batari babona kugeza ubu.
Aba banyeshuri bavuga kandi ko babajije mu bindi bigo byigenga bababwira ko ayo mafaranga bamaze igihe barayabonye ndetse ko n’abatarayabona ibigo byagiye bibaguriza kugira ngo ayo FARG izohereza bazayiyishyure.
Ngaboyumwami Samuel, Perezida w’umuryango w’abanyeshuri barokotse Jenoside yakorewe Abatutsi mu 1994 (AERG) muri iki kigo, avuga ko nta bisobanuro ubuyobozi bw’ishuri bubaha kuri iki kibazo, ari nayo mpamvu yatumye baza kureba abashinzwe uburezi mu Karere kugira ngo babahe ibisobanuro, bityo babone uko bakora umushinga w’ibitabo bisoza amashuri yisumbuye.
Umutesi Kaberuka Espérance, umuyobozi w’ishuri Unique Technical Secondary School, avuga ko nta kibazo aba banyeshuri bafite kuko ibitabo biri hafi yo kurangira, ku buryo yumva ko bitakagombye gufata intera ingana gutyo.
Gusa ngo atekereza ko hari umwe mu barezi wihishe inyuma y’aba banyeshuri ushaka kumuteranya n’ubuyobozi bwa FARG n’ubw’Akarere.
Ntagwabira Emelien, Umukozi ushinzwe amashuri y’incuke, abanza n’ayisumbuye mu karere ka Muhanga, avuga ko iki kibazo kitagombye kubaho kuko mu minsi ishize Akarere gaherutse guha iki kigo miliyoni eshanu z’amafaranga y’u Rwanda.
Yagize ati:«Ejo (kuwa gatanu) tuzajyayo turebe ikibazo gihari kuko twatanze ayo mafaranga mu kwezi kwa Kamena.»
Miliyoni zirindwi z’amafaranga y’u Rwanda ni zo Akarere kagombye kuba karahaye iri shuri, muri zo eshanu nizo gaherutse kwishyura.
Ayo mafaranga akaba yaratanzwe na FARG ku buryo iki kibazo kitagombye kubaho ku banyeshuri bahiga.FARG ikaba igenera buri munyeshuri amafaranga y’u Rwanda ibihumbi makumyabiri y’igitabo.
Ubuyobozi bw’akarere ka Rubavu burizeza ubuvugizi abanyeshuri barangiza amashuri yisumbuye bagizweho ingaruka n’inkongi yibasiye ishuri ry’ababatisita mu Rwanda, riherereye mu mudugudu wa Muhato, (...)
Umunyamabanga nshingwabikorwa w’akagari ka Banda mu murenge wa Rangiro,mu karere ka Nyamasheke ari mu maboko ya polisi kuri sitasiyo ya Kanjongo akurikiranweho amafaranga 2400 yahawe n’abaturage (...)
Abagore bo mu murenge wa Murama, mu kagari ka Rurenge bishimira ko bahuje imbaraga ubu bakaba bagurirana ibitenge buri mwaka, kandi bakaba bafashanya binyuze mu itsinda bishyiriyeho ryo kubitsa (...)
Inkuba yakubise ku kigo cy’ishuri cya TTC mwezi giherereye mu murenge wa Karengera mu karere ka Nyamasheke ihungabanya abana b’abakobwa icyenda n’umugabo ukora hafi y’iryo shuri bajyanwa mu bitaro. (...)
Abasaza n’abakecuru 209 bo mu murenge wa Rubavu mu karere ka Rubavu bahoze bafashwa muri gahunda ya VUP, barasaba ko bahabwa inyungu z’umusaruro w’ishyirahamwe bari barashinze, ryitwa Baturebereho. (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Nov 02, 2015 Pastor Rugamba Ernest Ibiterane Comments Off on Kutibuka ugucungurwa kwanyu ni cyaha?
Mu bibabaza Imana ni ukutibuka ibyo yakoreye Imiryango yacu ituvanye mu byaha twayikoreye ikaduha agakiza ku buntu.
Ku cy’umweru tariki ya 1 Ukuboza 2015 ku rusengero rwa ADEPR Kiruhura ahabereye igitaramo cyo kwibuka ugukizwa ku muryango wa Ndereyimana Andre akaba n’umukristo waho.
Ndereyimana Andrea washimiye abaje kumuba hafi doreko abantu baribakubise buzuye urusengero aho bamwe banyagiriwe hanze y’urusengero.
Mubitabiriye ikigitaramo twavugamo korali Itabaza n’abahanzi ku gita cyabo Manishimwe Stella ,Torero na bandi batandukanye .
Mu mafoto:
By Rugamba Erneste
happy wheels
Mar 26, 2017 9Share this on WhatsApp Muri iki gihe, hari abantu bamaze gufata inzu y’Imana kimwe n’imirimo iyikorerwamo nk’umurima wabo bahingamo. Mu bihe byo ha mbere, wasangaga abanyetorero...
Mar 14, 2017 5
Mar 22, 2017 0Share this on WhatsApp Muri iki gihe, imitima ya benshi ikeneye kwegera Imana. Kimwe mu bintu bifasha imitima, ni indirimbo zahimbiwe Imana. Mu ndirimbo, umuntu abasha kuganira n’imvamutima ze...
Mar 08, 2017 0
Mar 26, 2017 0Share this on WhatsApp Nyuma y’uko Bishop RUGAGI Innocent atanze itangazo ahamagaza abantu bahinyuza imbaraga ze ngo bazaze bajye ku Misozi no mu masitade kugira ngo abemeze ko imbaraga ze zishobora gukora ibitangaza abantu BOSEBABIREBA, hari abantu benshi bagiye bavugira mu matamatama,...
Mar 26, 2017 9
Mar 25, 2017 0
Mar 24, 2017 0
Mar 24, 2017 1
Mar 22, 2017 0
Mar 21, 2017 6
Mar 20, 2017 0


text:
Kwishyurira utishoboye Mitiweli yonyine ntibimukura mu bukene
Imiryango itandukanye cyangwa abantu ku giti cyabo bafasha abatishoboye babarihira Mitiweli barahamagarirwa kujya bareba ikindi kintu babagabira, kizabafasha kuyirihira mu gihe kizaza.
Byatangajwe n’Umunyamabanga wa Leta muri Minisiteri y’Ubutegetsi bw’Igihugu (MINALOC) ushinzwe Imibereho myiza y’Abaturage, Dr. Alvera Mukabaramba ubwo yitabiraga umuhango wo kugabira ihene 12 abatishoboye bo mu murenge wa Nyamiyaga, muri Kamonyi, tariki ya 28 Ukuboza 2016.
Izo hene zatanzwe n’umuryango w’abanyamakuru n’abahanzi baharanira imibereho myiza y’abaturage (AMC) ufatanyije n’ihuriro ry’ibigo byigisha amategeko y’umuhanda.
Dr. Mukabaramba yasobanuriye abaturage ko gutangirwa umusanzu w’ubwisungane mu kwivuza bitabafasha kuva mu bukene.
Icyabagirira akamaro ngo ni uguhabwa itungo ari nabyo yasabye umuryango AMC, kuvunja amafaranga wateganyaga kwishyurira abatishoboye ubwisungane mu kwivuza, akagurwamo amatungo magufi.
Agira ati “Barambwiye ngo bagiye muri Kamonyi kugurira abaturage Mitiweli. Ndababwira nti ‘amafaranga mugiye kugura Mitiweli muyashyire mu matungo.
Umuntu mwari kugurira Mitiweli uyu munsi mumuhe ihene. Wenda uyu mwaka kwirihira ntiyabishobora, ariko umwaka utaha ntibizamunanira.”
Akomeza asaba abahawe ihene kuzifata neza kuko ari itungo rigenewe kwishyura umusanzu wa Mitiweli. Ihene ishobora kubyara buri mwaka ku buryo izo zibyaye zajya zigurishwa zikavamo uwo musanzu wa Mitiweli.
Abahawe ayo matungo ni abari mu cyiciro cya mbere cy’ubudehe basanzwe bahabwa na Leta ubufasha bwa Mitiweli.
Bahamya ko ihene bahawe izazana impinduka mu mibereho ya bo; nkuko Nyiramatama Apolinarie w’imyaka 73 abisobanura.
Agira ati “N’ubundi Leta ni yo intunze, wenda aka gatungo kazatuma ngira icyo ngeraho.”
Ikibazo cy’ihindagurika ry’ikirere n’uburwayi bw’imyumbati cyatumye abaturage b’umurenge wa Nyamiyaga bagira umusaruro muke.
Byatumye batitabira gutanga umusanzu wa Mitiweli; nk’uko umwe muri bo uwitwa Rurahumba Gregoire, abitangaza.
Agira ati “Izuba ryaracanye imyaka iruma, imyumbati nayo izamo uburwayi. Ubundi aho dupfishirije imyumbati niho ibibazo byagiye bikomera. Turakora icyo dukoreye tukagihahisha aho kwishyura Mitiweli.”
Umwaka wa 2015-2016, abaturage ba Kamonyi barihirwaga na Leta ubwisungane mu kwivuza bari 29%, ubu abo Leta yemereye kurihira ni 6,7%.
Kamonyi yajyaga iza mu turere dufite abaturage bitabira kwishyura kare uyu musanzu, none kageze kuri 80% gusa.


text:
Sep 12, 2016 Nsengimana Evariste Impuguro Comments Off on Dore ibimenyetso 8 bizakwereka ko wabaye Imbata (addiction) y’idini.
Abashakashatsi bakaba n’abahanga mu by’ubuzima mu gashami k’Imitekerereze basobanra ko umuntu aba imbata y’ikintu runaka mu gihe mu mikorerere, imitekerereze n’imyitwarire ye ya buri munsi isanishwa n’icyo kintu ku buryo abamwitegereza bamureba bamufata nk’umucakara wacyo cyangwa bakamufata nk’ufite ibibazo byo mu mutwe.
Hagendewe kuri ubu busobanuro, abanditsi bakaba n’abahanga mu by’ubuzima Sandra Kee na Elizabeth Esther babinyujije ku rubuga rwa Internet rwabo ValerieTarico.com bavuga ko Idini (cyangwa iyobokamana muri rusange rishobora gutuma umuntu aba imbata muri ryo. Banarigereranya nk’ibiyobyabwenge.
Umwanditsi Olson yagize ati “iyobokamana ntaho ritandukaniye no kuba wafata umwana muto ukajya umutera ikiyobyabwenge cya heroin uko akura ugenda wongera ingano. Uwo mwana byagorana kugirango uzabimwibagize amaze gukura. Ni kimwe n’iyobokamana naryo uwabigiyemo cyane ashobora kwibagirwa izindi nshingano ze.
Urubuga ValerieTarico.com rutanga ibintu 8 simusiga biranga umuntu wabaye imbata y’idini.
1. Ku mwanya wa mbere bavuga ko igihe uzasanga umuntu atangiye kwifashisha amasengesho ngo yihunze bimwe mu bibazo afite byo mu buzima busanzwe.
2. Ku mwanya wa Kabiri bavuga ko uzasanga umuntu ahora mu mirimo y’idini cyangwa itorero bikaba urwitwazo rwo guhunga izindi nshingano.
3. Bavuga ko kandi umuntu afatwa nk’uwabaye imbata y’idini igihe cyose umuntu bahuye ahita amufata nk’uwatwawe bikabije n’ibikorwa by’idini.
4. Aha kandi bavuga ko uyu muntu uzasanga ubwitange agira imbere y’abayobozi b’idini buzatuma abamubona bagirango hari isano ikomeye agirana nabo.
5. Bavuga kandi ko umuntu afatwa nk’imbata y’idini mu gihe rituma adasabana n’abo badahuje iryo dini cyangwa n’indi mirimo idakorwa muri iryo dini.
6. igihe uzasanga utanga ubwisobanuro ku nshingano zawe wishe ukavuga ko wari mu mirimo y’idini ngo nta kabuza uzaba wabaye imbata y’idini.
7. igihe umuntu atanga inkunga y’amafaranga ku mirimo y’idini nta bushishozi no kwita ku bibazo by’umuryango wawe.
8. igihe wumva nta kintu cyubaka umuntu mudahuje idini yakumarira rimwe na rimwe ukarwanya n’ibitekerezo bye
Ushaka gusoma byinshi byerekeye kuri iyi nkuru kanda hano: (https://valerietarico.com/2016/04/21/can-religion-be-an-addiction/)
happy wheels
Mar 28, 2017 4Share this on WhatsApp Ni kenshi abantu bagenda bagaragaza ko muri iki gihe Itorero ry’Imana ryamaze kwinjiramo “ABAHANUZI B’IBINYOMA” hari zimwe mu nkuru twagiye...
Mar 22, 2017 0Share this on WhatsApp Muri iki gihe, imitima ya benshi ikeneye kwegera Imana. Kimwe mu bintu bifasha imitima, ni indirimbo zahimbiwe Imana. Mu ndirimbo, umuntu abasha kuganira n’imvamutima ze...
Mar 08, 2017 0
Mar 28, 2017 4Share this on WhatsApp Ni kenshi abantu bagenda bagaragaza ko muri iki gihe Itorero ry’Imana ryamaze kwinjiramo “ABAHANUZI B’IBINYOMA” hari zimwe mu nkuru twagiye tubyandikaho. Uyu munsi, isange.com igiye kubagezaho birambuye, uburyo umuntu wese ashobora kureba agasesengura,...
Mar 28, 2017 0
Mar 26, 2017 33
Mar 25, 2017 0
Mar 24, 2017 0
Mar 24, 2017 1
Mar 22, 2017 0


text:
Inkuru yasakaye ku isi hose muri iki gitondo ni uko Mgr Dominiko Ngirabanyiginya yaraye yitabye Imana mu ijoro ryakeye.
Mgr Dominiko Ngirabanyiginya yavukiye muri Paruwasi ya Kabgayi muri Diyosezi ya Kabgayi mu 1937; atangira iseminari nto mu 1952, ahabwa ubupadiri mu 1964 nyuma aza kuba umurezi mu iseminari kuva mu 1967.
Nta wize mu Seminari nto ya Nyundo guhera mu 1967 washobora kuba yaribagiwe Mgr Ngirabanyiginya Dominiko. Nanjye nagize amahirwe yo kubana na we imyaka itandatu yose yose kuva mu 1986 kugera mu 1992.
Uyu mubyeyi ntiyari umupadiri usanzwe gusa, yari « un vrai mythe ». Abarezwe na we bashobora kumuvuga ku buryo butandukanye ariko bose bahuriza ku kuba yarashoboye kubacengezamo indangagaciro eshatu zikunze gutabara abazikomeyeho : la Ponctualité(kugerera igihe aho ugomba kuba); le Silence ( kumenya guceceka kugira ngo ushobore gutega amatwi), la Rigueur( gukorana umwete kandi utajenjetse).
Mu gihe cyacu Dominiko Ngirabanyiginya yatwigishije amasomo y’Ikilatini, Muzika na Esthétique : ntiwashoboraga kuyatsinda utafashe umwanya wo kuyiga bihagije. Ng’uko uko yadutoje gukunda umurimo ukoze neza.
Abashoboye kwegera cyane Mgr Dominiko Ngirabanyiginya afite ukuntu yabahumuriraga impumuro isa na » tremendum »(akoba) ariko ikajyana na « fascinans » (kugukwega no kugutera amatsiko yo kumumenya kurushaho)! Niyo mpamvu bamwe bazakubwira ko bamutinyaga cyane ariko abandi bakavuga ko bamwiyumvagamo cyane. Ntawamugezeho atasigiye akantu azajya amwibukiraho (marquer l’esprit) ! Nta wamumenye ushobora kumwibagirwa.
By’umwihariko, iyo warangizaga amashuri mu Seminari ya mutagatifu Piyo wa 10 yo ku Nyundo nyuma ugasubirayo ugiye kuhasura , ntawe utaratangazwaga (être touché) n’urugwiro, ibyishimo n’icyubahiro Dominiko Ngirabanyiginya yakwakiranaga . Mu by’ukuri abo yareze barushagaho kumukunda nabo bamaze kuba abagabo, nibwo biyumvishaga ukuntu yabafashije kuba « abagabo bihagazeho ».
Hari ubwo nicara , ngasuzuma zimwe muri « réactions » zanjye, ngatangazwa n’ukuntu mu bumuntu bwanjye bw’imbere (conscience) Dominiko Ngirabanyiginya afite akantu yatebejemo. Hari na bagenzi banjye benshi bajya bambwira ko ariko bibagendekera !
Mgr Dominiko Ngirabanyiginya yari umupadiri w’umuhanga n’intwari.
Mbega ukuntu nifuzaga kuzongera kumubona no kuganira nawe . None adusize tukimukeneye. Tuzahora tumwibuka. Imana yihanganishe umuryango we.
Nk’uko Dominiko Ngirabanyiginya yakundaga guherekeza abatabarutse muri Liturjiya nziza, tubaye twifatanyije n’abazamuririmbira indirimbo nziza z’Ikilatini zo kumusezeraho.
In Paradisum deducant Angeli ,
In tuo adventu suscipiant Martyres,
Et perducant te in civittem sanctam Jérusalem,
Chorus Angelorum te suscipiat,
Et cum Lazaro quandam paupere,
Aeternam habeas requiem.
Mana muhe iruhuko ridashira,
maze umwiyereke iteka,
aruhukire mu mahoro.
Umwe mu bo wareze,
Padiri Thomas NAHIMANA.


text:
ven.
16
mars
2012
ISOMO RYA MBERE
Igitabo cya kabiri cy’Amateka (2 Matek 36, 14-16.19-23)
Ku ngoma y’umwami Sedekiya, 14abakuru b’abaherezabitambo n’abatware ba rubanda, na bo barushaho gucumura bakurikiza imihango yose mibi y’abanyamahanga, ndetse bandavuza Ingoro Uhoraho yari yaratagatifurije i Yeruzalemu. 15Uhoraho, Imana y’abasekuruza babo, arabihanangiriza bikomeye kandi abatumaho kenshi intumwa ze, abitewe n’imbabazi yari afitiye umuryango we n’Ingoro ye bwite. 16Nyamara bo bagakubita intumwa z’Imana, bagasuzugura amagambo yazo kandi bagaseka abahanuzi bayo, bigeza aho Uhoraho yarakariye umuryango we ubuziraherezo. 19Abanyababiloni batwika Ingoro y’Uhoraho, barimbura inkike z’amabuye z’i Yeruzalemu, amazu yaho barayatwika yose, maze ibintu byose by’agaciro barabitsemba. 20Hanyuma umwami wabo ajyana bunyago i Babiloni abari basigaye bacitse ku icumu, abagira abacakara be n’ab’abahungu be kugeza ku ngoma y’ Abaperisi. 21Nuko huzura ijambo Uhoraho yari yaravugishije Yeremiya, agira ati «Igihugu kizamara imyaka mirongo irindwi nta muntu ucyitayeho, kugira ngo bandihe ibiruhuko by’amasabato yose batubahirije.»
22Mu mwaka wa mbere w’ingoma ya Sirusi, umwami w’ Abaperisi, Uhoraho yiyemeza kuzuza ijambo yari yaravugishije Yeremiya. Nuko akangura umutima wa Sirusi, umwami w’Abaperisi, kugira ngo atangaze mu bihugu bye byose ari mu mvugo ari no mu nyandiko, iri teka: 23 «Sirusi umwami w’Abaperisi, aravuze ngo : Abami bose bo ku isi, Uhoraho Imana Nyir’ijuru yarabangabije, kandi antegeka ubwe kumwubakira Ingoro i Yeruzalemu, yo muri Yuda, Muri mwebwe, umuntu wese wo mu muryango we nabane n’lmana ye, kandi nazamuke … »
ZABURI (Zab 137 (136), 1-2,3,4-5,6)
Inyik/ Yeruzalemu, ururimi rwanjye ruzumire mu gisenge cy’akanwa,
niba ndetse kukuzirikana,
niba ntakugize imena mu binshimisha.
Cyangwa : Nyagasani, ibuka impuhwe zawe, maze uze udukize.
Ku nkombe z’inzuzi z’i Babiloni,
ni ho twicaraga maze tukarira,
iyo twibukaga Siyoni.
Mu mashami y’imizibaziba yaho,
ni ho twamanikaga inanga zacu.
Ni bwo abari baratwigaruriye
Badusabaga kubaririmbira,
n’abatwicishaga agahato
bakatwinginga ngo tubabyinire,
bagira bati «Nimuturirimbire akaririmbo k’i Siyoni.»
Twaririmba dute indirimbo y’Uhoraho
Mu gihugu cy’amahanga?
Yeruzalemu, ningira ubwo nkwibagirwa,
indyo yanjye izumirane!
Ururimi rwanjye ruzumire mu gisenge cy’akanwa,
niba ndetse kukuzirikana,
niba ntagize Yeruzalemu,
imena mu binshimisha!
ISOMO RYA KABIRI
Ibaruwa Mutagatifu Pawulo Intumwa yandikiye Abanyefezi (Efez.2,4-10)
Bavandimwe, 4Imana ni Nyir’impuhwe zihebuje; kubera urukundo rwinshi yadukunze, 5n’ubwo twari twarapfuye tuzize ibyaha byacu bwose, yadushubije ubugingo hamwe na Kristu: rwose kuba mwarakijijwe, mubikesha ubuntu bwayo! 6Nuko hamwe na We iratuzura, maze itwicaza mu Ijuru turi muri Kristu Yezu. 7Bityo igiriye ubuntu bwayo yatugaragarije muri Yezu Kristu, yashatse kwerekana mu bihe bizaza ubukungu butagereranywa bw’ineza yayo. 8Koko mwakijijwe ku buntu mubikesha ukwemera; nta bwo ari ku bwanyu rero, ahubwo ni ku bw’ingabire y’Imana. 9Ntibyatewe n’ibyo mwakoze, kugira ngo hatazagira uwirata. 10Koko rero Imana ni YO yaduhanze, kandi twaremewe muri Kristu Yezu, kugira ngo dushishikarire ibikorwa byiza Imana yateguye kuva kera igira ngo bijye bituranga iteka.
IBANGONDIRIMBO RIBANZIRIZA IVANJILI (Yh 3, 16)
Ikuzo n’ibisingizo ni ibyawe, Nyagasani Yezu.
Imana yakunze isi cyane, bigeza aho itanga Umwana wayo
w’ikinege. Umwemera wese agira ubugingo bw’iteka.
Ikuzo n’ibisingizo ni ibyawe, Nyagasani Yezu.
IVANJILI
+ Yohani (Yh 3, 14-21)
Muri icyo gihe Yezu abwira Nikodemu ati 14 «Nk’uko Musa yamanitse inzoka mu butayu, ni ko n’Umwana w’umuntu azagomba kumanikwa, 15kugira ngo umwemera wese agire ubugingo bw’iteka.
16Koko Imana yakunze isi cyane, bigeza aho itanga Umwana wayo w’ikinege, igira ngo umwemera wese atazacibwa, ahubwo agire ubugingo bw’iteka. 17Icyakora, Imana ntiyohereje Umwana wayo ku isi ngo ayicire urubanza, ahubwo yagira ngo akize isi. 18Umwemera wese ntacirwa urubanza, ariko utemera aba yaciriwe urubanza, kuko atemera izina ry’Umwana w’ikinege w’lmana.19Dore urwo rubanza urwo ari rwo : ni uko urumuri rwaje mu isi, abantu bakikundira umwijima kuruta urumuri, kuko ibikorwa byabo byari bibi. 20Koko rero ukora ibibi wese, yanga urumuri kandi ntarwegere, agira ngo ibyo akora bitagaragara, 21Naho rero ukora iby’ukuri ajya ahabona, agira ngo agaragaze ko ibyo akora biba bikorewe Imana.»


text:
“kandi tuzi yuko ku bakunda Imana byose bifataniriza hamwe kubazanira ibyiza, ari bo bahamagawe nk’uko yabigambiriye.” Abaroma 8:28
Kimwe mu bintu bitera ubwoba abantu benshi ni uguhangayika bibaza uko ejo habo hazaza hazamera, usanga abantu bibaza uko imiryango yabo izaba imerewe, inshuti zabo, imirimo bakora, mbese ugasanga ibibazo biri muri bo, ni ukwibaza bati” ese bizaba bimeze bite?, tuzabaho gute ? bizagenda gute?” ibi birasanzwe muri kamere ya muntu kuko ataritwe tugenga ejo hazaza ngo tuhashakire ibyo twifuza ariko ibi ntibikwiye kugutera ubwoba ahubwo ukwiriye kurushaho kwizera no kwiringira Imana kurushaho.
Dushobora kutabasha kugenzura no gutegeka uko ejo hazaza hacu hagomba kumera ariko Imana irabishoboye kandi niyo ibigenzura byose uko bizamera nuko bizagenda.
Ijambo ry’Imana ntirivuga ko ibintu byose bigomba kuba byiza, ntirivuga kandi ko Imana ariyo itera ibintu byose kuko Imana siyo iteza intambara, kanseri, gukuramo inda bigenda birushaho gufata indi ntera muri iki gihe, n’ibindi byinshi bibi byibasiye isi ya none. Nubwo Imana idakora ibibi ariko twebwe hari igihe twisanga twabikoze kubera ubwigenge umwana wa muntu yahawe bwo guhitamo ikibi n’ikiza ariko iyo azagutegekwa gukora ibyiza gusa byashobokaga ko atari gukora ibibi ariko nanone ugusanga atisanzuye kandi Imana yo yarashakaga ko mwene muntu agira ubwisanzure.
Icyanditswe twasomye mu Abaroma 8:28, kiratwereka ko Imana ikorera ibyiza abantu ariko ntabwo aria bantu babonetse bose ahubwo ni abayikunda bose. Iri ni sezerano Imana isezeranya abayikunda bose kuko ejo habo ni heza kandi hari mu biganza byayo.
Nubwo mu isi hari ibyago n’amakuba, ibibazo bikaba byiyongera amanywa n’ijoro ariko Imana iracyayoboye, nta mpamvu yo kwiheba no kwiganyira.Imana iracyabitegura neza kugira ngo bifatanyirize hamwe kuzanira ibyiza abayikunda kuko ariwo mugambi wayo.
Ntuterwe ubwoba n’ejo hazaza kuko Imana ihafite mu biganza byayo, ahubwo wowe uyizere kandi ugire umwete wo kuyishaka kugira ngo ibyo igufitiye uzabashe kubigeraho.


text:
Gorora imbavu nta mususu, ubuzima ni buto!
Ibi ni ibibazo, icyo usabwa ni ugusubiza. Ni ibibazo byoroshye by’ubumenyi bw’Isi. Niba amafaranga atamera ku biti kuki banki zigira amashami? Ye? Cyangwa niba icyo utagishoboye reka nkubaze ikindi. Niba bitemewe gutwara wasinze kuki utubari tugira parking?
Njye ndibariza utubazo tworoshye ariko kudusubiza bisaba kuba utafashe ku bikoresho. Niba ijambo abbreviation bisobanuye ‘impine’ kuki ubwaryo ari rirerire kuriya?
Njye hari ibintu binyobera pe. Niba tutemerewe kurya akantu tukiri ingaragu kuki umuntu atangira kuzura umugara akiri muto? Kuki Imana itaretse ngo tujye tugira ubushake bwabyo tumaze gushyingirwa?
Ejo bundi aha narimo nitemberera mu mujyi muri taxi, harimo icyuki cyambaye utwenda tureture cyane nk’amaboko y’isengeri. Shoferi aramureba aramutumbiraaaa, umukobwa ati wagiye ureba ibikureba ni bwo bwa mbere ubonye umukobwa wambaye jipo ngufi? Shoferi ati mbabarira ikibazo si ubugufi bw’iyo jipo ahubwo ndibaza aho washyize amafaranga uza kunyishyura.
Hanyuma umunsi umwe, umugabo Habiyambere abwira umwana we Patrick ati “Umva sha fata iki gihumbi ntubwire nyoko ko naryamanye n’umukozi sinamukira. Patrick ati oya rwose papa ntukagire ubugugu, uzuza bitanu nk’ayo mama ajya ampa iyo amaze kuryamana na shoferi ngo ntabikubwira!
Mu gusoza nagira ngo mbabaze, mu Cyongereza niba kwihagarika ari short call, kwituma bikaba long call, ubu koko gusura ntibyagakwiye kuba missed call cyangwa bip?
SRC:IZUBA RIRASHE


text:
Ijambo muri wowe-Imbaraga z’imbere/ Pastor Chris
Ariko rero mujye mukora iby’iryo jambo, atari ugupfa kuryumva gusa mwishuka, Yakobo 1:22
Ijambo ry’Imana ntabwo twariherewe gusa ngo riduhishurire ibintu bimwe ku Mana, ahubwo twariherewe ngo ritubesheho. Abantu bamwe bemera gusa ijambo, ariko kwemera ntabwo bihagije, uremera noneho ugakora nk’uko rivuga.
Mu by’ukuri ntabwo uba wemeye ijambo iyo ritagusunikiye gukora ibyaryo nk’uko rivuga, kuko iyo wemeye, usunikirwa kugira icyo ukora. Turemera ngo dukore, ntabwo twemera ijambo ngo birangirire aho.
Mu isezerano rya kera, babwiwe kubaha ijambo ry’Imana. Mu isezerano rishya, ntabwo twubaha ijambo gusa ahubwo dukora ibyaryo, dukora ijambo ry’Imana. Hari itandukaniro rininihagati y’ibyo bibiri.
Mu isezerano rya kera, ijambo kuri bo ryari imbaraga zo hanze, mu isezerano rishya ni imbaraga z’imbere, ijambo rituye muri twe uyu munsi, twabyawe naryo, bityo rero turi umwe n’ijambo. Niyo mpamvu bidatangaje ko twitwa inzandiko za Kristo ( 2 Abakorinto 3:3).
Reka ngire ikindi gikomeye cyane nsobanura kijyanye n’ijambo, kandi ni ngombwa ko ugisobanukirwa. Ushobora kuba warumvise bavuga ngo ;;Uri ibyo urya’’ Icyo bivuga ni uko ibyo urya byose bijya mu mubiri wawe, kandi bikaba bimwe mu bikugize. Mu yandi magambo, iyo uriye ibyo kurya bisanzwe, bijya muri wowe, bikaba umwe n’umubiri wawe kandi bigakora akazi kabyo, biwubaka kandi bikazana gukura no kwisana.
Kimwe n’ibyo, iyo uriye ijambo binyuze mu kwiga no gutekereza ku ijambo, rikwinjiramo kandi rikaba umwe n’umwuka wawe, uba ijambo urya, rikakubera imbaraga, zigusunikira kugenza nk’uko rivuga.
Ijambo muri wowe rizayobora ibitekerezo byawe n’ibikorwa byawe, kandi rigutere kugendera mu bukiranutsi, Ibyakozwe n’intumwa 20:32 havuga ko ijambo ribasha kukubaka.
Isengesho:
Ijambo ry’Imana ni ubuzima bwanjye n’ibintunga. Ndakura neza kubw’ijambo, mba umuntu ushyitse muri Kristo, mfite ishyaka no gushira amanga mu gusohoza umuhamagaro w’Imana no kubaho mu butsinzi muri Kristo! Umwuka wanjye, ubugingo n’ibingize byose byuzuye ijambo ry’Imana rizima kandi buri gihe nyoborwa mu butsinzi no kunesha, mpora ndinzwe kandi ngaburirwa n’ijambo mu izina rya Yesu, Amen.
‘’Mumere nk’impinja zivutse vuba, mwifuze amata adafunguye, kugira ngo abakuze abageze ku gakiza.’’ 1 Petero 2:2


text:
Hariho abantu koko bazi guha agaciro ijambo bavuganye n’Imana!
Nuko Yefuta ahiga Uwiteka umuhigo ati “ Nungabiza Abamoni, ngatabaruka amahoro mvuye kubatsinda, ikizabanza gusohoka imbere y’umuryango w’inzu yanjye kunsanganira, kizaba icy’Uwiteka. Nanjye nzagitangaho igitambo cyoswa.” Abacamanza 11: 29
Bibiliya itubwirako Yefuta yari mwene Gileyadi, ngo nyina akaba yari indaya, ariko nubwo yavutse muri ubwo buryo, ntibyamubujije kuba umutware w’Abisirayeri ,kandi ntibyabujije Imana kwita ku isengesho rye. Imana ishimwe cyane
Yefuta ngo amaze guhiga, yagiye ku rugamba, ngo amaze kwambuka umupaka w’Abamoni arabarwanya, maze Uwiteka amuha kubatsinda, uhereye ahitwa Aroweri ukageza hafi ya Miniti na Aberi- Keramimu. Ngo Yefuta yigarurira imijyi makumyabiri yo muri ako karere, ahica abantu benshi maze abamoni bayoboka Abisirayeri.
Yefuta atabarutse agera iwe I Misipa, ahura n’umukobwa we aje kumusanganira, abyina avuza n’ingoma kandi Bibiliya itubwira ko Yefuta nta wundi mwana yagiraga uretse uwo mukobwa w’ikinege.
“ Nuko Yefute amukubise amaso ashishimura imyambaro ye agira ati “ Ye baba we, mwana wanjye ko umbabaje cyane! Unteye guhagarika umutima! Nahigiye Uwiteka umuhigo kandi sinshobora kwivuguruza” Abacamanza 11: 35
Imana itugirire neza, iri jambo rirakomeye cyane, arinaho nahereye mvuga nti koko hariho abantu bazi guha agaciro ijambo bavugiye imbere y’Imana cyangwa se bavuganye n’Imana. Salomo we kuko yari afite ubwenge bw’Imana yaranditse mu gitabo cy’umubwiriza ibice bitanu ngo ujye utekereza mbere yo kuvuga, ntugahubukire kugira icyo ubwira Imana, kuko iri mu ijuru , naho wowe ukaba ku isi, ngo ujye uvuga make.
Yefuta avuga kuriya sintekereza ko yigeze atekereza ko ari umwana we w’ikinege uzahinguka bwa mbere , ariko agiye kubona abona niwe uje kandi yaramaze kuvugira imbere y’Imana. Umukobwa wa Yefuta nawe yari ameze nka se mu kwiyemeza ati : Data niba ariko wahize ndemeye umpigure. Ngo yasabye se amezi abiri yo kuririra ko apfuye adashyingiwe, amezi abiri arangiye ngo aragaruka , se aramutamba nkuko yabihize.
Aya magambo arimo arantera gusubiza amaso inyuma ngo ngerageze kwibuka ibintu njyewe ubwanjye nagiye mvugira imbere y’Imana nkaba ntarabihaye agaciro! Imana imbabarire:
Aho uzantuma, niho nzajya! Ndagukurikira Yesu, naho abisi bose banseka! Ntakintu nakimwe kizantandukanya n;urukundo rwawe! Numpa ….. nanjye nza ……! Nzaba umwiringirwa muri uru rugendo ndimo rwo kujya mu ijuru , n’ibindi n’ibindi…… ariko Salomo we ngo ntukihutire kugira icyo uvugira imbere y”Imana yawe , kandi nunacikwa ukakivuga cyangwa ukakivugishwa n;uburemere bw’ikibazo ufite ku mutima, ujye uzirikana ko Imana yabyumvise kuko ntacyo ihishwa.
Ibihe byiza, ndakwifuriza kongera guha agaciro buri jambo wavugiye imbere y’Imbere cyangwa iryo mwavuganye.


text:
Twese ntituri “abana b’Imana” – Matt Barber
Hariho abavuga ngo "Twese turi abana b’Imana." Ibi byumvikana neza mu matwi, kandi koko ni byiza. Ariko iki ni ikinyoma kibi.
Mu by’ukuri, Imana yaraturemye kandi iradukunda mu buryo tutabasha gusobanukirwa. Yaturemye mu nda za ba mama, ibara imisatsi yo ku mitwe yacu. Ariko Imana ifite Umwana umwe w’ikinege. Twebwe rero kugira ngo tube abana b’Imana, tugomba kwemerwa binyuze mu muntu umwe, ni we mwana, ni Yesu Kristo. Abataremerwa si abana b’Imana. Kristo, Kristo wenyine ni we “nzira n’ukuri n’ubugingo.”
Mu by’ukuri, kugira ngo tube abana b’Imana tugomba kubisaba Imana binyuze muri Yesu Kristo. Ntitugomba kwizera ko ariho gusa, kuko n’abadayimoni barabyizera (Yakobo 2:19). Ahubwo tugomba kumwemera. Tugomba gukurikira Yesu, Imana y’ukuri. “icyakora abamwemeye bose bakizera izina rye, yabahaye ubushobozi bwo kuba abana b’Imana” (Yohana 1:12).
Niba utemera Yesu Kristo kandi ntumwizere, nta bushobozi ufite bwo kuba umwana w’Imana kandi wamaze kwiciraho iteka. Singisha Imana impaka, kandi simbasha gusobanura cyangwa ngo nsobanukirwe rwose icyatumye ibivuga ityo. Icyo nababwira gusa ni uko Imana itajya yibeshya yabivuze ityo yeruye. Uko rero ni ko biri.
"’Erega ibyo nibwira si ibyo mwibwira, kandi inzira zanyu si zimwe n’izanjye!’ Ni ko Uwiteka avuga. ‘Nk’uko ijuru risumba isi, ni ko inzira zanjye zisumba izanyu, n’ibyo nibwira bisumba ibyo mwibwira’” (Yesaya 55:8-9)
Amadini yo mu isi manini akenshi aravuguruzanya. Ntashobora kuba ay’ukuri. Wenda rimwe rishobora kuba iry’ukuri, ariko irindi rikaba iry’ikinyoma. Yesu yaravuze ati “Munyure mu irembo rifunganye. Kuko irembo ni rigari kandi inzira ijya kurimbuka ni ngari, kandi abayinyuramo ni benshi cyane” (Matayo 7:13). Ikindi ni uko Yesu wenyine ari we "rembo rifunganye."
Uko ni ko biri. Ushobora kwihakana Kristo kugeza igihe uzapfira, ariko hanyuma y’ibyo ntuzongera kumwihkana ukundi. Ushobora kumwanga, ariko kumwihakana ntuzaba ukibibasha. Abafilipi 2:10-11 haranditswe ngo “10kugira ngo amavi yose apfukame mu izina rya Yesu, ari iy’ibyo mu ijuru, cyangwa ay’ibyo mu isi, cyangwa ay’ibyo munsi y’isi, 11kandi insimi zose zihamye ko Yesu Kristo ari Uwiteka, ngo Imana Data wa twese ihimbazwe.”
Yohana 3:36 haratuburira ngo “Uwizera uwo Mwana (Yesu) aba abonye ubugingo buhoraho, ariko utumvira uwo Mwana ntazabona ubugingo, ahubwo umujinya w’Imana uguma kuri we.”
Kristo arababarira kandi agahana. Yavuze yeruye ati “Ni jye nzira n’ukuri n’ubugingo: nta we ujya kwa Data ntamujyanye” (Yohana 14:6).
Ariko na none Kristo yadusezeranije ibi ngo “Mwese abarushye n’abaremerewe, nimuze munsange ndabaruhura. Mwemere kuba abagaragu banjye munyigireho, kuko ndi umugwaneza kandi noroheje mu mutima, namwe muzabona uburuhukiro mu mitima yanyu” (Matayo 11:28-29).
Abaroma 10:13 ho habivuga neza hati “Kuko umuntu wese uzambaza izina ry’Umwami azakizwa.”
Irembo rifunganye ryinjira mu ijuru rirasobanutse neza. Iyo amadini yose aza kuba ay’ukuri (uretse ko bidashoboka), Yesu yari kuba umunyabinyoma. Kandi iyo Yesu aza kuba umunyabinyoma, ubwo Carl Sagan yari kuba ari mu kuri ubwo yavugaga ati “Isanzure kiriho, cyahozeho kandi kizahoraho.”
Imana ishimwe yuko Yesu atari umunyabinyoma! Ubu hariho abapasiteri bamwe b’amadini akomeye nka Rob Bell, bakijijwe no kwita Yesu umunyabinyoma. Bigisha inyigisho z’ubuyobe, bavuga yuko isanzure ritanga agakiza, bishatse kuvuga yuko buri wese azajya mu ijuru ndetse n’abihakanye Yesu Kristo bakiri mu isi. Bell n’abandi bavuga ko “twese turi abana b’Imana.”
Izi ni ingirwa Bakristo nyinshi zadutse, zishobora kurimburira amamiliyoni y’abantu muri Gehinomu, kandi barimo n’abapasiteri nka Rob Bell bakururiye abantu batabarika mu bwanzi, babatandukanya n’Imana (Muvandimwe Rob, ndagusabira ngo wihane vuba bigishoboka, usabe Kristo akubabarire kuyoba ubwawe no kuyobya intama uyoboye. Yesu azakubabarira nk’uko yambabariye ubuhenebere bwanjye bw’imyaka n’imyaka.) kandi ukuri ni ko kuzababatura.
Imana yaduhaye isezerano mu Baroma 8:1-2 rigira riti “1Ni uko rero noneho abari muri Kristo Yesu nta teka bazacirwaho, 2kuko itegeko ry’Umwuka w’ubugingo bwo muri Kristo Yesu ryambatuye ububata bw’itegeko ry’ibyaha n’urupfu.”
Dushyize mu bwenge, aya magambo ni ay’ukuri. Abatari muri Kristo Yesu bazacirwaho iteka. Nutizera Yesu ngo wemere kumukurikira, umenye yuko uri mu bubata bw’itegeko ry’ibyaha n’urupfu.
Mbese nturabisobanukirwa? Senga iri sengesho bucece, uti “Yesu, niba uriho ndakwinginze nyiyereka. Niba uri uw’ukuri, mpa kwizera.”
Niba ntibeshya, niba Yesu ariho kandi akaba ari uwo avuga yuko ari we, nta kindi ugomba gukora keretse gushakisha uko wamumenya.
Nudashakisha kumumenya, uzabura ubugingo.


text:
Muhanga: Ihungabana rikomoka kuri jenoside ngo si iry’abacitse ku icumu gusa
Nubwo hari bamwe bibaza ko ihungabana ari iry’abacitse ku icumu gusa kuko aribo bakorewe jenoside, kuri uyu wa 9 Mata 2012 mu biganiro n’abanyamuhanga, umunyamabanga w’inama njyanama y’akarere More...
Gatsibo: ibiganiro mu midigudu byagabanyije ihungabana
Uwimpuhwe Esperance umuyobosi ushinzwe imibereho myiza Gatsibo Mbere y’uko icyunamo gitangira akarere ka Gatsibo kabanje gutegura abazafasha abazagira ikibazo cy’ihungabana mu gihe cy’icyunamo, More...
Ibuka irasaba abanyarwanda kwita kubagaragaza ihungabana mu gihe cyo kwibuka.
Jenoside yakorewe abatutsi muri mata 1994 yasize abantu benshi iheruheru, abayirokotse yabasigiye ibisare bikomeye, tutaretse n’abayigizemo uruhare ndetse n’abanyarwanda bose muri rusange. Ibyo bikomere More...
Rwanda : Gatsibo abajyanama ku ihungabana basabwe kugira uruhare mu cyunamo
Abajyanama b’ihungabana mu karere ka Gatsibo ubuyobozi burabasaba kugira uruhare mu gufasha abaturage mu gihe cyo gushyingura no ku kwibuka kuko hari benshi bagira ibibazo by’ihungabana. Muri ako More...


text:
Yasuwe : Inshuro 678 | Ibitekerezo: 1 | Aho ariho: U Rwanda
Dore impamvu iyimikwa rya Emmanuel Bushayija ritubahirije imihango ya cyami bituma benshi bamwamagana
Tweet
By HABIMANA Abdou | January 11, 2017 saa 10:03:30
Icyemezo cyo gutabariza mu Rwanda Umwami Kigeli V Ndahindurwa, giheruka kwemezwa n’urukiko rwo muri Leta Zunze Ubumwe za Amerika nyuma y’impaka zikomeye hagati ya bamwe bo mu muryango we n’ababanaga na we, gusa haracyavugwa byinshi ku ruhande rw’abatarishimiye umwanzuro w’urukiko bahise bagena umusimbura.
Umugogo wa Kigeli V wagejejwe mu Rwanda kuri uyu wa 9 Mutarama 2017, aho wakiriwe na bamwe mu bagize umuryango we n’abayobozi mu nzego za leta, nyuma y’amezi abiri atanze kuko yasezeye ku Isi kuwa 16 Ukwakira 2016, muri Leta ya Virginia aho yari atuye.
Mu gihe hari hakivugwa ibyo kumutabariza, uwari Umujyanama wa Kigeli V, Boniface Benzinge yasohoye itangazo rivuga ko himitswe umwami mushya Emmanuel Bushayija ugomba gutwara u Rwanda, ibintu bitavugwaho rumwe bitewe n’uburyo byakozwemo.
Bushayija utuye mu Bwongereza kuva mu 2000 ni mwene Theoneste Bushayija mwene Yuhi V Musinga, wavukiye mu Rwanda mu 1960.
Benzinge yavuze ko ubusanzwe usimbura Umwami atangazwa n’Abiru ku itabarizwa ry’umwami uba yaratanze, ariko kubera ko ataribo bari kumwe n’umugogo w’Umwami, “Abiru batangaje ko umusimbura we ari Emmanuel Bushayija”, uwo yari abereye se wabo.
Iri tangazo rivuga ko imihango yo kumwimika igomba gukurikira, ndetse hashingiwe kuri gakondo, uyu watangajwe nk’umwami mushya azafata izina rya Yuhi VI.
Bushayija ni umwe mu batarifuje ko Kigeli V atabarizwa mu Rwanda
Ubwo impande ebyiri zitumvikanaga aho umugogo wa Kigeli V Ndahindurwa uzatabarizwa, zari imbere y’urukiko rwa Virginia, Emmanuel Bushayija w’imyaka 56 ufite n’abana babiri, yari mu bashyigikiye ko atabarizwa ishyanga kuko ngo ‘kuba u Rwanda rutarigeze rwifuza ko ataha nk’umwami ari impamvu ihagije yo gutuma adasubizwayo nyuma yo gutanga’.
Umujyanama w’Umwami, Boniface Benzige we yabwiye BBC ko uretse kwimika umwami hari ibindi bizakurikiraho kuko ibyabaye batabyemera, avuga ko urubanza rwajemo ibintu byinshi birimo n’inzandiko by’umwami byibwe mu nzu ye, byagaragazaga ubusabe bwe ku itabarizwa.
Abajijwe uko Umwami wimitswe azakora n’aho azakorera Benzige yagize ati“ibyo bizavugwa nyuma icyo twabanzaga kureba ni usimbura undi mwami.”
Pasiteri Mpyisi ati ‘sinzi niba umukarani yimika umwami”
Guhera nibura mu 1378 ku ngoma ya Kigeli I Mukobanya kugeza ku ngoma ya nyuma ya Kigeli wa V Ndahindurwa mu 1961, urukurikirane rw’abami rwerekana ko amazina bagiye bafata yahindukaga uhereye kuri Kigeli wakurikirwaga na Mibambwe, Yuhi na Mutara none ho indi nshuro Umwami ukurikira Yuhi akitwa Cyilima.
Ugendeye kuri urwo rukurikirane, abiru nta na rimwe bigeze bakurikiranya Kigeli na Yuhi bisobanuye ko umwami wari gukurikiraho yari kwitwa Mibambwe.
Dore imihango yakorwaga mu kwimika umwami ituma benshi bamagana Emmanuel Bushayija
Hategekimana Joseph umukozi w’ Ikigo cy’Igihugugu cy’Iterambere ishami ry’ubukerarugendo ushinzwe gusobanura amateka y’ahaberaga imihongo yo kwimika umwami, yavuze ko mu kwimika umwami hakorerwaga imihango byinshi ndetse itandukanye.
Hategekimana agira ati ”Uyu musozi uriho amateka menshi, kuko ni ho abami bimikirwagwa. Ni ho hari inzu y’Umwami Gihanga wahanze u Rwanda, abami bose b’u Rwanda bahazaga mu mihango yo kwimikwa”.
Yavuze ko hari aho abami bogeraga ”Icyuhagiriro” bamaze kwimikwa, abiru bakazana imitsindo yo koga umwami akayishyira mu mazi, bityo umwami agahabwa n’indi mitsindo azajyana ku ngoro i Nyanza.
Amazi umwami yogaga yabaga yavomwe ku “Iriba rya Nkotsi na Bikara”, iri iriba naryo rikaba amateka yihariye.
Umwami yogeraga mu gikoresho cyabajwe mu giti cy’umwungo gifite imikondo, aho abiru bashyiragamo amazi yo kogeramo.
Nyuma umwami yakorerwaga imihango ku “Giti cy’inyabutatu Nyarwanda “, imihango yasobanuraga ko umwami ari uw’Abanyarwanda, umwami wa rubanda kuko atari umwami w’amoko cyangwa umuryango.
Hatagekimana yakomeje asobanura ko iki “Giti cy’inyabutatu Nyarwanda” kigizwe n’umuvumu wakuze, umusando n’igihondohondo.
Umwami yamaraga koga agatangariza ab’aho ibyo yahawemo amabwiriza ahaberaga inama y’ibwami.Ibi byose kwimika Emmanuel Bushayija ntibyubahirijwe bishoboka ko abamwimitse batari babizi ikaba intandaro kuri benshi ubu bari kumwamaganira kure.
Ikoranabuhanga rihanitse rya Amerika ryaba rifitanye isano na za Alien (Ibivejuru)
Ese Kuki Obama Yafashe Umwanzuro Wo Kurega Trump, Aramurega Iki?
Amateka : Dore uko John F. Kennedy yemeye misiyo yo kuvanaho Fidel Castro


text:
Dukwiye gukura mu buryo bw’ Umwuka.
Ijambo gukura risobanura kuva ku rwego rw’ibanze ukagana ku rundi rwego rwisumbuyeho twakwita ko rushitse. Ku binyabuzima byimeza hamwe n’ibikoko, gukura bikunze guhagararira ku rwego rushitse, aho bibasha kugwira.
Ijambo gukura rirasobanura kandi kwiyongera k’ubugari n’ibiro. Gukura ni ijambo risanzwe iyo tugarukiye ku bijyanye n’ibifadika, ariko rigakomera iyo hajemo ibjyanye n’ibitekerezo, ubwenge cyangwa guhitamo.
Kureka kuyoborwa na kamere ukaba umunyamwuka
Kubigaragara neza, ni ngombwa kumenya ko bibiliya itandukanya ubwoko bubiri bw’abakristu ; hari abagengwa na kamere, nta kintu cy’Umwuka basobanukirwa. Iby’umwuka biba ari ubusazi kuri we.(1Abakorinto 2:14 )
Umuntu utwarwa na kamere (psychikos) (1 Abak. 3.1): Uwo muntu aba ari uruhinja muri Kristu, aheruka avuka mu buzima bwo mu mwuka, ntabwo aba ashaka kugaburirwa ibiryo bikomeye, aba agifite imirimo ya kamere.
Umuntu w’umunyamwuka (pneumatikos) (1 Abak. 2.15; 3.1): Uyu arondora byose kandi anezeza Imana. (Abaheburayo 4.12, 1 Tesalonika 5.23).
1. Umuntu w’umunyamwuka
Pawulo adutandukaniriza neza umuntu ugifite imirimo ya kamere n’umuntu w’umunyamwuka. Umukristo ukuze mu mwuka, abasha kugenzura ibintu akamenya ikiza n’ikibi. Yanga ibyakamunejeje, agaha agaciro ubushake bw’Imana.
2. Umuntu utwarwa na kamere
Umukristu ugitwarwa na kamere ni nk’uko uruhinja nta kindi kintu rubasha kurya uretse kunywa amata, umukristu ugitwarwa na kamere nawe aba akeneye ibitangaza ngo abashe gukomera no kwizera, kandi iyo ahuye n’ibimugerageza anamuka vuba. Ahora akururwa n’iby’isi n’ibyaha.
Ntiyita ku buryo Imana imuhaye bwo gukura mu Mwuka: ibihe byo gusenga, amateraniro…. Ahorana intege nke kandi ajyanwa hirya no hino mubidafite akamaro.
Ahorana umubabaro kuko yamaze kumenya ukuri, anakunda Imana muri we ariko ntabasha kugendera mu kuri, ntabasha kunesha ibyaha.
N’ubwo afite Umwuka w’Imana muri we umuhindura umwana w’Imana, ariko ntagira umwuzuro wo mu Mwuka.
Ibintu by’ingenzi bidufasha gukomeza mu buzima bwo mu mwuka.
Kudahabanya n’umwuka wera (Ibyakozwe n’intumwa 5.1-5 “Ananiya yanze kumvira Umwuka ararimbuka)
Kutarakaza umwuka wera (Abefeso 4.30 “Kandi ntimuteze agahinda Umwuka Wera w’Imana wabashyiriweho kuba ikimenyetso…”)
Kutazimya umwuka wera (1 Abatesalonika 5.19 “Ntimukazimye Umwuka w’Imana…”)
Kuzura Umwuka wera (Abefeso 5.18 “Kandi ntimugasinde inzoga zirimo ubukubaganyi, ahubwo mwuzure Umwuka”)
Kuyoborwa n’Umwuka wera (Abagalatiya5.16 “Muyoborwe n’Umwuka kuko aribwo mutazakora ibyo kamere irarikira”)
Kwera imbuto z’umwuka wera (Yohani 15.8, Abagalatiya 5.22 “urukundo, ibyishimo, amahoro, kwihangana, kugira neza, ingeso nziza, gukiranuka, kugwa neza no kwirinda”).
Incamake:
Kuba mu mwuka by’ukuri ntabwo ari ikindi uretse kuyoborwa n’Umwuka Wera akakuganisha ku gukura mu mwuka binyuze mw’ijambo ry’Imana.. Uku gukura kugaragarira mu mubiri, mu bugingo no mu mwuka (1 Abatesalonika 5.23 “Imana y’amahoro ibeze…”) kandi kukagaragaza ibitekerezo bishya, amarangamutima yejejwe no guca bugufi musi y’ubushake bw’Imana.
Umwanzuro
Iki nico gihe co kwisuzuma tukamenya ibyo dukeneye kugira ngo dukure mu mwuka.Ntabwo habaho gukura hatabonetse indyo yuzuye ishobora gusana umuntu. (Ijambo ry’Imana no gusenga).
Uburyo tumera mu mwuka bituruka mbere na mbere ku Mana ibinyujije mw’ijambo ryayo ryanditse, no mu gusenga bituma tumenya ibitekerezo byayo.
Gusenga hamwe n’ijambo ry’Imana birajyana, bimeze nk’imiyoboro itugeza ku Mana, tukaganira nayo, tukayisaba kuduha gusobanukirwa ijambo ryayo.


text:
Menya indwara y’ igisukari (diabetes) n’ uburyo wayirinda
Indwara yigisukari ni indwara mbi cyane kuko kenshi idakira (chronic) ibaho igihe urwagashya rutari gukora neza imisemburo ishinzwe kuringaniza isukari mumubiri indwara yigisukari igira ubwoko bugera kuri butatu. Diyabete y’ubwoko bwa mbere,Diyabete yubwoko bwa kabiri,Gestational Diebetes.
Diyabete y’ubwoko bwa mbere ni igihe urwagashya ruba rutabashije gukora umusemburo witwa Insulin ushinzwe kugabanya isukari mu mubiri ikaba ikunze kugaragara mu bantu bakiri bato. Dore bimwe mu bimenyetso biyigaragaza:kunyaragura,gucika intege,kumva ushaka guhora urya unanywa buri kanya
Diyabete yo mu bwoko bwa kabiri iboneka mu gihe umubiri uri gukora uyu musemburo wa insulin udahagije cyangwa se uhagije ariko uturemangingo tw’umubiri ntitubashe gukoresha uyu musemburo bityo isukari igakomeza kuba nyinshi mumubiri. Abashakashatsi bagaragaje ko 90% byabantu barwaye iyi ndwara y’igisukari ku isi baba bafite iyi y’ubwoko bwa kabiri.Dore bimwe mu bimenyetso biyiranga: kugira ubushake bwo kunyara buri kanya,Guhora ushaka kurya no kunywa burikanya,kugira iseseme, gucika intege byo kurugero rwo hejuru.
Naho Gestational Diabete yo igaragara ku bagore batwite ikaba ikunze kugaragara mu gihembwe cya kabiri aho isukari iba nyinshi mumubiri kenshi iyi irangira aruko umuntu amaze kubyara.
DORE BIMWE MUBYAGUFASHA KURINGANIZA ISUKARI MUMUBIRI.
• Gukora imyitozo ngorora ngingo(Exercises Physiques)
• Kwitoza kurya ibiribwa bikungahaye kuturemangingo ndodo(fiber=ibikatsi) twavugamo nkimbuto n’imboga kuko bifasha mukuringaniza isukari mumubiri
• Gusinzira bihagije no kwirinda stress
• Kurya ibiribwa bikungahaye ku myunyu ngugu nka chromium na magnesium .urugero: amagi
• Gukoresha ibizamini byo kureba uko isukari ihagaze mumubiri byafasha mukuringaniza isukari mumubiri
• Kunywa amazi ahagije kandi kukigero kidsahinduka buri munsi
• Kuringaniza ibiribwa ufata bikungahaye ku isukari
• Kuzibukira gukoresha isukari ituruka mubimera itaraca munganda
Mugihe ukoresheje ikizamini cy’ isukari ugasanga iri hejuru cyangwa hasi ya 70-120mg/dl mbere ya byose ugomba kwihutira kugana muganga ubundi ugakurikiza inama za muganga.
AHO BYAVUYE:
Santé par les aliments page
www.nutrition-and-you.com
La nutrition .fr
Nzacyahinyeretse Martha


text:
Abaturiye Pariki ya Nyungwe basaranganyijwe miliyoni 110RWf
Abaturage baturiye Pariki ya Nyungwe batangaza ko bashishikajwe no kuyibungabunga kuko umusaruro w’ubukerarugendo buhakorerwa ubageraho bagatera imbere.
Batanga ibi mu gihe mu mwaka ushize w’ingengo y’imari 2015-2016, abaturiye Pariki ya Nyungwe basaranganyijwe miliyoni 110RWf mu rwego rwo kubasangiza ku musaruro ukomoka ku bukerarugendo bukorerwa muri iyo Parike.
Nyabyenda Claude, utuye mu murenge wa Kitabi agira avuga ko nk’abaturage bafashe iya mbere mu kuyibungabunga, bayirinda abashobora kuyangiza.
Agira ati “Amadevise avuye muri Pariki y’igihugu ya Nyungwe araza akatugeraho. Ndetse no mu mudugudu wa Uwurunazi yatugezeho kuko hari inkunga RDB yahatanze.
Baraza batwubakira umudugudu ngo hazatuzwe abantu batuye mu nkengero za Pariki ya Nyungwe kuko batega, bakangiza inyamaswa.”
Mugenzi we witwa Nizeyimana Joseph agira ati “inyamaswa zikunze kuba ziri ino usanga hari imondo, inguge, ibyondi, ibisaho n’izindi.
Zidufitiye akamaro kuko zikurura ba mukerarugendo bateza imbere u Rwanda. Tuzarushaho kubungabunga Pariki turwanya ba rushimusi n’abandi bayangiza.”
Ayo mafaranga asaranganywa abaturage binyuze mu Kigo cy’igihugu cy’iterambere (RDB) kuko aricyo gifite mu nshingano zacyo amaparike. Bayabasaranganya kugira ngo barusheho kuyibungabunga.
Ayo mafaranga asaranganywa abaturiye Pariki buri mwaka, ntahabwa abaturage mu ntoki ahubwo abaturage ubwabo baricara bakareba igikorwa bakeneye cyabateza imbere akaba ariho akoreshwa.
Karegire Norbert, umuyobozi wungirije wa Pariki ya Nyungwe, ushinzwe guhuza Pariki n’abaturage, yavuze ko ayasaranganyijwe abaturiye Parike ya Nyungwe, yifashishijwe mu kubaka amashuri9, amavuriro, ubworozi n’ubukorikori.
Agira ati “Hari ishuri ribanza rya Rugera ni mu karere ka Rusizi, hakaba ishuri ryatashywe rya Gisakura ni mu karere ka Nyamasheke.
Hari n’ibikorwa by’amakoperative cyane cyane abaturage bajyaga bakenera muri pariki, hari amakoperative atubura ibirayi yubakiwe aho babibika.”
Akomeza avuga ko hari n’abavumvu, bajyaga bajya kwagika muri Pariki ya Nyungwe, bakorewe imishinga. Hakaba hari na ba rushimusi bajyaga bangiza ibinyabuzima muri iyo Parike borojwe amatungo magufi.
Abakerarugendo bariyongereye
Karegire akomeza asaba abaturage kuyibungabunga kuko kutabikora kwaba ari nko gutema ishami bicayeho.
Ati “Abaturage bakwiye kumva ko kutabungabunga Pariki ari nko gutema ishami ry’igiti uryicariye. Ni iyabo, ibafitiye akamaro dufatanye twese mu kuyibungabunga.”
Akomeza avuga ko uko imyaka utashye ari nako abakerarugendo basura Pariki ya Nyungwe biyongera.
Agaragaza ko mu mwaka wa 2008 yasuwe n’abakerarugendo 4153. Mu mwaka wa 2015 yasuwe n’abakerarugendo 9415. Muri uyu mwaka wa 2016, kugeza muri Nzeli, Parike ya Nyungwe imaze gusurwa n’abakerarugendo 9886.
Karegire avuga ko abakerarugendo bagenda biyongera bitewe n’imiterere n’ubwiza bw’ishyamba rya kimeza rya Nyungwe, ryiganjemo byinshi bitandukanye bikurura abarisura.


text:
Imana yakuremanye ubutware ariko ukwiye kubukoresha neza. Pastor Desire Habyarimana
« Abamarayika si bo Imana yahaye gutegeka isi izabaho, iyo tuvuga » (Abaheburayo 2: 5.)
Umugambi w’ Imana ku muntu ubwo yamuremaga, kwari ukugira ategeke byose (Itangiriro 2:15-20), ariko umuntu yategetse umwanya muto nyuma akoze icyaha ategekwa na byose. Imana iramubwira ngo uzategekwa n’umuruho, uzarya ututubikanye, n’inyamaswa zo mugasozi ziramuhindukirira kandi ari we wazise amazina zikamuramya, ariko arazitinya kuko yakoze icyaha. Urupfu ruzana indwara, ubukene no gucishwa bugufi mu buryo bwose.
Inkuru nziza ngufitiye ni uko hari ahantu wajya ukongera gutegeka byose nk’uko byari imbere. Aho nta handi ni muri KRISTO YESU, kuko Yesu yatsinze byose: urupfu, umuruho, uburwayi, ubukene, inzara, gutotezwa… kandi agakiza yaduhaye gakiza ibyaha, indwara, imibabaro (ibikomere, intimba, agahinda) hamwe n’imivumo.
Iyo utarakira Yesu nk’Umwami n’Umukiza w’ubugingo bwawe, uba utegekwa na byose kuko uri muri kamere y’umubiri atabasha kunezeza Imana (Abaroma 8). Ariko iyo ukijijwe urahindukira ukabitegeka byose.
Ikibabaje ni uko abantu bageze aho bakabaye bategekera byose (muri Kristo Yesu), ariko bagakomeza gutegekwa n’ibyo bakagombye gutegeka: Umukristo yakagombye kumenya gutegeka amaso ye, amatwi ye, ururimi rwe, intekerezo ze, ingingo zose akazitegekera muri Kristo Yesu. Ariko abantu kamere irabategeka, no mu nzu y’Imana (Abagalatiya 5 :19- 22).
Yesu yavuze ati « Inyoni nta wazibuza guca hejuru y’umutwe, ariko nta wakwemera ko inyoni imwarikaho. » Kandi muzi yuko umuntu atakizwa uruhande rumwe ngo urundi rusigare, Witange wese kugira ube inzu y’Imana nk’uko Bibiliya ivuga (1 Abakorinto 3 :16-17).
Igituma abantu benshi batagera ku butegetsi bahawe muri Kritso Yesu, ni uko tutazi gushyira mu bikorwa ijambo ry’Imana. Yesu yaravuze ati « Mbahaye ubutware, ibyo muzahambira mu isi bizaba bihambiriwe mu ijuru, kandi ibyo muzahambura mu isi bizaba bihambuwe mu ijuru (Matayo 18 :18 ; Matayo 16 :19).
Hari imigisha tutazabona nitutamenya gutegekera imibiri yacu n’ubugingo muri Kristo Yesu. Gutegeka kwa kabiri 28:1-14 haranditswe ngo « Iyi migisha yose izabazaho ibagereho nimugira umwete wo kumvira Uwiteka Imana yanyu. »
Umuntu ushaka umugisha w’Imana ataremenya kubaha Imana muri Kristo, ni nko guhinga ibigori wiringiye kuzasarura ikawa, cyangwa ushaka amata akorora ibimasa ! niba ushaka umugisha w’Imana, umvira amategeko yayo wige gushyira mu bukorwa ijambo ry’ Imana.
« Ijuru ni iry’Uwiteka, ariko isi yayihaye abantu » (Zaburi 115 :15-18).
Twige uko twahindura isi, tukabaho itadutegeka ahubwo tuyitegeka muri Kristo Yesu kuko isi imaze abantu b’Imana. Tuzabishobozwa n’iki
a) Kudakunda isi, ugahora wumva ko iwanyu ari mu ijuru, ko isi atari gakondo
b) Abera ba kera bari bazi gakondo yabo, bikabatera kwihanganira imibabaro bahura na yo kuko barengeje amaso ibyo bareba bakaba bazi iyo bajya. Igituma isi idutegeka ikatwambura ubutware twahawe n’Imana, ni uko tutazi iyo tujya. Yesu yarengeje amaso umusaraba, areba ibyishimo byamushyizwe imbere. Ihanganire ibyo ureba, agahinda wahuye na ko, amateka yawe mabi, ibikomere… ntibigutegeke ngo bikubuze kubana n’Imana. Komerera muri Kristo Yesu, ubitegeke we kwemera gutegekwa na byo.
Pawulo yari yarateye intambwe mu byo kudategekwa n’ikintu cyose cyo mu isi. Yaravuze ati « Jye nigishijwe guhaga no gusonza, nzi kuba muri byinshi no muri bike, ngashobozwa byose na Kristo umpa imbaraga » (Abafilipi 4 :13). Satani yagerageje Yesu, amutegera ku mubiri amusaba guhindura ibuye umugati aranga kuko atari kwemera gutegekwa na kimwe ; amwereka n’ubutunzi bw’isi na bwo ntiyemera kurekura ubutegetsi bwe ; amwereka ijambo rivuga ko izamurinda imutegeka kwimanurira hasi ko Imana iri bumurinde ariko Yesu aramunesha.
Abafilipi 2:9-11 haranditswe ngo « Ni cyo cyatumye Imana imushyira hejuru, ikamuha izina riruta ayandi mazina yose kuko yageragejwe akanesha byose. »
Birababaje kubona umuntu ategekwa n’itabi, akakubwira ngo inzoga yamunaniye kuyireka, irari ry’ubusambanyi … Abameze batyo tubasengere, ariko ibyo byose utemeye guhagarara muri Kristo Yesu ngo aguhe ubutware bwo kubitegeka ntiwabishobora kuko mu mubiri nta na kimwe wabasha gutegeka.
Iga gukoresha ubutware uhabwa na Kristo Yesu, Imana izaguha imigisha yose wari warabikiwe muri Kristo Yesu. Amen. Waremewe gutegeka, ntiwaremewe gutegekwa. Subirana ubutware bwawe : kuva ukijijwe, wasubiranye ubutware bwawe. Ntuzongere kwemera gutegekwa n’ikintu na kimwe !
Turabakunda mukomeze munogerwe n’ inyigisho n’ ibindi binyura kuri website agakiza.org. Pst Desire


text:
Gatsibo: Hatangijwe itorero ry’igihugu mu Mirenge ku rwego rw’Akarere
Uyu munsi tariki ya 15 Gashyantare nibwo hatangijwe gahunda y’itorero ry’igihugu mu Mirenge ku rwego rw’akarere. Mu Karere ka Gatsibo iyi gahunda ikaba yatangirijwe mu Murenge wa Kabarore.
Iyi gahunda igamije kwigisha abanyarwanda mu nzego zose amasomo ajyanye n’uburere mbonera gihugu hibandwa cyane ku mateka yaranze igihugu cyacu, nkuko bitangazwa na Upfuyisoni Bernadette uhagarariye itorero ry’igihu mu Karere ka Gatsibo.
Upfuyisoni yagize ati:â€iyi ni gahunda y’itorero ry’igihugu mu gihugu cyose, aho tuzigisha abatura Rwanda amasomo ajyanye no gukunda igihugu, ibi bikaba byarahozeho kuva na mbere mu Rwanda rw’abasogokuruza, twizeye rero ko bizafasha mu gusigasira ubusugire bw’igihuguâ€.
Abaturage bazajya bigishwa hakurikijwe ibyiciro, bakaba bari mu byiciro bitatu aribyo abari hagati y’imyaka 3 kugaza ku myaka 13, hakaba ikiciro cya kabiri kigizwe n’abari hagati y’imyaka 15 kugeza kuri 35, n’ikiciro cy’abasheshe akanguhe.
Muri uyu muhango herekanwe n’ibikorwa byagezweho n’abaturage mu rwego rw’ubuhinzi n’ubworozi, ikoranabuhanga hakaba hanabaye igikorwa cyo kugabirana aho inka ebyiri zahawe abatishoboye.
Gahunda y’itorero ry’igihugu igamije kubaka igihugu gifite abaturage bagikunda, bafite uburere, basobetse ubumwe byose mu muco uranga abanyarwanda.


text:
"Indayi Zirashukana"
---------- Forwarded message ----------
From: Anonymous
Date: Tue, 6 Oct 2009 03:17:59 -0700 (PDT)
Subject: [IGITUBA] New comment on INDAYI ZIRASHUKANA.
To: bangambiki@igituba.org
Anonymous has left a new comment on your post "INDAYI ZIRASHUKANA":
Harakabaho Bibiliya ivuga ukuri, kukibazo cy'abantu benshi nabonye hano
kuri iyi site birirwa bavuga ibyiza byo guswera(gusambana) bazasome
n'iyi mirongo mike iboneka mugitabo cy'Imigani nibarangiza bakore
comparaison kandi bamenye ko ingaruka z'icyaha ari urupfu. Mugomba
kwigisha abantu ibyimibonano mpuzabitsina (Education sexuelle) niba
koko mufite les sp├ęcialistes en sexologie no gusubiza ibibazo byabo
ariko kwishimira uko basweye abayaya babo nuko basweye abaplanto imyaka
6, uko basweye ba nyina nabasweye abakobwa babo nabandi benshi
bishimira ibyo bakoze nko guswera umukozi wo murugo, abasambanye
ninshuti zaje kubafasha umwitozo bamenye ko impera nimperuka
bazabibazwa ni iyaduhanze kuri wamunsi wo guca imanza zitabera
nibaramuka batabyihannye no kubireka. Mwakoze kutugezaho niyi mirongo
mike ya Bibiriya yera
Posted by Anonymous to IGITUBA at October 6, 2009 3:17 AM


text:
Nimutabare, abana bari mu kaga! - Eveline Simonnet
« Nta cyantera umunezero waruta uwo kumva ko abana banjye bagendera mu kuri » - 3 Yohana 1 : 4
Muri iki gihe umwanzi Satani yasutse byinshi byangiza abana. Umwanzi afite umugambi wo gukura abana bacu mu mugambi w’Imana, ndetse uko tugenda turushaho kurangara no guhuga ni ko arushaho kubona urwaho rwo kubangiza. Ababyeyi bamwe bashwana n’abana babo bibwira yuko ari cyo kizatuma bikosora, abandi baramanjiriwe. Twakora iki? Reka tujye inama!
Ikibabaje ni uko abana bacu banyura mu ngorane nyinshi. Kugira ngo abana bacu batere imbere mu buzima, bakeneye inkunga yacu, ariko by’umwihariko bakeneye urukundo rwacu rwimbitse.
Mbese twakora iki ngo tubafashe, aho gushyamirana na bo kandi nta mumaro bifite?
Inama zacu no kubakomeza ntibyabafasha mu buryo bukwiriye, kuko kugira ngo bamenye amakosa yabo ni ngombwa ko bigererayo ubwabo.
Kubafungura amaso gusa no kubereka ko bitwara uburyo buhabanye n’ubushake bw’Imana, bishobora kubafasha kumenya ko ibi ari yo ntandaro y’ibibazo bahura na byo mu buzima, kandi ko uko kugoma kubaganisha mu bibazo batazikuramo.
Uko kurorongotana gutuma abana bagira ubuzima bubi, kukabazika, kukabagabaniriza iminsi yo kubaho ndetse kukabegereza imbaraga z’umwanzi.
Ni byiza ko bamenya yuko iyo bavuye mu burinzi bw’imbaraga z’Imana, ndetse iyo batirinze, baba bakinguriye imbaraga z’umwanzi. Igituma umwanzi abarwanya ni uko baba batirinze, kandi ibyo birabangiza. Nguko uko babayeho!
Uko ni ko bamwe bisanga baguye mu rwobo... Kugira ngo bave muri uwo mwijima, ni ngombwa ko bagira inyota nyinshi y’Umucyo! Ni ngombwa ko bashyiramo ubushake, bakifuza kugaruka mu nzira nziza. Ntibyoroshye...
Igihe cyose umusore cyangwa inkumi badafite ubwo bushake, kandi igihe cyose bataramenya ko bagendera inyuma y’ubushake bw’Imana, bahora mu buzima bwo kurorongotana.
Uruhare rwacu rero ni ukubamenyesha ubwo burinzi bw’Imana, no kubasengera ngo amaso yabo ahweze bamenye inzira kandi bagire ubushake bwo kuyikurikira. Twifatanye rero dusengere abana bacu, kugira ngo Imana iboherereze imbaraga bakeneye ngo basubirane ibihe byabo bya mbere.
Imana igarure ibihe byiza, amahoro, kwihangana, kuruhuka n’icyizere mu mitima y’abana bacu yashenjaguwe, kugira ngo batagoma cyangwa bakaba abanyabute, ahubwo ngo bakingure imitima yabo yakire ubuntu bw’Imana!
Eveline Simonnet


text:
Yesu yatabaye 24 baziraga kumwizera abinyujije mu muyaga udasanzwe
Mu Burasirazuba bwo hagati, abayisilamu 50 bahungaga intagondwa z’Abayisilamu, zabahigiraga kubica, babonye uburinzi bukomeye bw’Umwami Yesu wabatabaye yifashishije umuyaga.
Infochretienne.com yanditse muri abo Uwo bayisilamu, 24 bari babaye abakristu, bari mu muhango wo kubatizwa n’abagize umuryango wa gikristo Bible4Midleast. Mu gihe rero hamwe n’abandi bakristu bajyaga mu ma bisi ngo abajyane ku nsengero zabo, nibwo igitero cy’intagondwa z’Abayisilamu cyitwaje imbunda cyabakurikiranye.
Ibyo kandi nubwo byagenze bityo, uwo muhango wo kubatiza wari wateguwe mu ibanga.
Rizwan ,umwe mu bari babatijwe ati“ Ntitwari tuzi icyo twakora, niyo mpamvu twatangiye gusenga twiragiza Imana ngo abe ariyo idutabara. Uko umushoferi w’umusore wari udutwaye yihutishaga imodoka ni nako abari badukurikiye bagenderaga kuri uwo muvuduko. Ababibonaga bari bazi ko ibyacu birangiye, bagiye kutwica.”
Abari mu ma bisi rero bari bamazwe n’ubwoba, bakomeje gusenga, bagiye kubona babona inyuma ya Bisi yabo hazamutse Serwakira y’umuyaga, Rizwan avuga ko ari yo yabaye intandaro yo gukira urupfu rw’uwo munsi
Ati:“ Bigitangira twabanje kugira ubwoba, ariko muri twe hari icyatubwiraga ko Yesu ari muri uwo muyaga …Yaradukijije”
Muri icyo gihe abari babakurikiye ntibari bagishobora kurasa bitewe nuko ntacyo bashoboraga kubona. Rizwan arangiza ashima Imana agira ati:“Turahimbaza kandi turashima Umwami wacu Yesu Kristo, watweretse urukundo rwe, ishimwe n’icyubahiro bibe iby’Umwami.”
Adolphe MITALI


text:
Ufite inyota? (Igice cya 2) - Xavier Lavie
2. Imana wayibona ute?
Niba turi Abakristo b’akamenyero, tukaba tudashaka Imana n’imitima yacu yose, niba tutumva tugomba kugirana na yo umubano wihariye, niba kandi niba tunezezwa n’ibyo tubamo mu buzima bwacu bwa buri munsi, birumvikana ko nta cyo tuziyungura.
Ikibabaje ni uko hari Abakristo bemera bakicwa n’inyota ntibagire icyo babikoraho, kuko bamenyereye kudashishikarira iby’Umwuka. Ushobora kumenyera kunywa amazi yanduye, arimo icyondo cyangwa ukanywa make. Ariko ukuri ni uko ubugingo bwacu buhazaharira cyane, twabimenya cyangwa ntitubimenye. Abantu bamwe bamaze gupfa bishwe n’inyota kuko batemera ko bakeneye amazi yo kunywa, nyamara ubugingo bwabo buri mu kaga gakomeye!
Mu buryo bw’umwuka, abantu benshi cyane bafite iyo myitwarire: bicwa n’umwuma wo mu bugingo ntibabimenye, bagahitamo gupfa cyangwa kunywa ku mariba yanduye aho kunywa ku mazi y’isoko nziza.
Yeremiya 2:13 haravuga ngo "Kuko abantu banjye bakoze ibyaha bibiri: baranyimuye kandi ari jye soko y’amazi y’ubugingo, kandi bikorogoshoreye ibitega mu rutare, ndetse ni ibitega bitobotse bitabasha gukomeza amazi."
Imbere y’Imana hari isoko nziza kandi idakama! Kandi iyo tumaze kumenya neza ibyiza byo kuba imbere y’Imana, no gusoma ijambo ryayo, n’amavuta yayo n’amasezerano yayo, tugenda turushaho gukunda kubana na yo, dushakisha iteka kuyimenya birushijeho, no kuyegera, ntituba tucyifuza kunywa ku masoko yanduye isi itwuhira!
Iyo tumenye isoko y’amazi y’ubugingo, turushaho kugira inyota mu mitima yacu, kandi iyo nyita izakingura amarembo y’ijuru natwe tunywe dushire inyota. Kugirira Imana inyota kugomba kudutera guhora “dushikamye” ku isoko! Niba twumva ko twamenyen byose, tukumva nta cyo umuntu wese yatwigisha ku bijyanye n’inzira y’Imana, ni ukuvuga ko tudafite ako kamenyero ko kwicisha bugufi, ari na ko kazadufasha guhabwa amazi meza y’ubugingo ava ku Mana.
Ako kamenyero ni ikosa rikomeye, rishobora gutuma dupfa mu buryo bw’umwuka kuko niba tutacyumva inyota, ku iherezo tuzapfa tugwe kure y’isoko y’amazi y’ubugingo. Amazi twanyweye ejo ntabasha kuba akiduhagije uyu munsi, ahubwo buri munsi tuba dukeneye kunywa. Tugomba guhora dushikamye ku isoko. Turi ibivomesho bitega amazi ava mu ijuru, akaduha ubugingo. Ntituri amariba, ntituri n’amasoko.
Umusamariyakazi wahuye na Yesu ku iriba ry’i Sikari , yajyaga kuvoma buri munsi yitwaje ikibindi, ariko Yesu yamubwiye ko ashobora kumuha amazi y’ubugingo adakama, agatemba muri we.
Umusamariyakazi yaramushubije ati "Databuja, mpa kuri ayo mazi ntazagira inyota ukundi, kandi ntazagaruka kuvoma hano kuko ari kure" (Yohana 4:15).
Abantu bamwe bameze nk’Umusamariyakazi, bakanezezwa no kuvoma amazi inshuro nyinshi mu cyumweru. Nyamara twebwe twese Yesu arashaka kuba muri twe, akatubera isoko y’amazi y’ubugingo, iyo tuzajya tunywaho buri munsi tugashira inyota.
Urahitamo iki?
Urahitamo igitonyanga cy’amazi, ikirahure, ikibindi cyangwa urashaka ko umugezi utemba mu bugingo bwawe bunyotewe?
Niba iby’Imana bitadushishikaza cyane, niba tutumva umumaro wo kubana na yo, kugeza ubwo nta kintu na kimwe kidukora ku mutima, kugeza ubwo tutabasha gutandukanya amazi meza n’amazi yanduye, cyangwa kugeza ubwo tutumva dufite inyota muri twe, ni igihe cyiza cyo kwibaza, tugashaka mu maso h’Imana, tugaca bugufi imbere yayo, tukisuzuma maze tukayibwira ibitagenda mu bugingo bwacu!
twe kuguma uko turi, kuko Imana ifite inyota yo kubona tuyifitiye inyota, kandi inezezwa no kubona dushaka mu maso hayo.
Kugira ngo tubone mu maso h’Imana, hari ikintu cy’ingenzi tugomba gukora: ni ukumvira! Kuko ushobora kugira inyota nyinshi kurusha abandi bose, ariko ntiwumvire ushaka kuguha amazi. Icyo gihe ntuzabasha kubona isoko y’amazi y’ubugingo.
Kugira ngo ubyumve neza, uramutse wumvise ufite inyota nyinshi kandi uri mu butayu, ariko ugahura n’umuntu ushobora kukurangira ahari amazi (oasis), mbese icyo usabwa, niba ushaka kunywa amazi, si ukumukurikira ukumvira ibyo akubwira kugira ngo ugere kuri ayo mazi? Nuramuka wihagazeho ukanga kumwumvira, umenye ko uzazerera mu butayu ugapfiramo.
Ni uko rero, icy’ingenzi niba ushaka kwakira ibyiza Imana igufitiye, ni ukumvira Umwuka Wera we uzi amasoko ushobora kunywaho, ari na we uzakuyobora mu nzira y’ubugingo n’umugisha!
3. Umwanzuro
Abafite inyota Imana ibahishiye iki?
Yesu yatanze igisubizo muri Yohana 7:37-38, ati "Umuntu nagira inyota aze aho ndi anywe. Unyizera, imigezi y’amazi y’ubugingo izatemba iva mu nda ye, nk’uko ibyanditswe bivuga."
Kugira ngo ube umuragwa w’ayo masezerano atangaje, icyo usabwa gusa ni ukugira inyota! Imana ifite imigisha myinshi yaduhishiye, kandi urufunguzo rudukingurira amasoko yo mu ijuru ni ukuyagirira inyota.
Ni ngombwa kwizera, ukizera ko Imana igororera abayishaka. Yesu yabivuze neza muri Matayo 7:7 ati "Musabe muzahabwa, mushake muzabona, mukomange ku rugi muzakingurirwa."
Xavier Lavie


text:
Ibiribwa 10 birinda kanseri y’umwijima
Umwijima ni rumwe mu ngingo 5 z’ingenzi ku buzima bwacu bwa buri munsi (izindi zisigaye 4 ni ; ubwonko, impyiko, umutima n’ibihaha). Ntibivuze ko izindi nta cyo zimaze guza izi nizo imikorere yazo iyobora indi mikorere y’izisigaye.
Muri rusange kanseri ni indwara iteye ubwoba kandi ihangayikishije, by’umwihariko. Kanseri y’umwijima iri muri kanseri zica cyane dore ko ku bayirwaye kimwe cya kabiri ibahitana.
Iyi kanseri iterwa n’impamvu zinyuranye, muri zo twavuga umwuka uhumanye duhumeka, kurya ibyatewe imiti yica udukoko utabironze, kuba urwaye indwara ya hepatite, n’ibindi.
Uretse ibi kandi, kunywa inzoga zirenze igipimo bitera indwara izwi nka cirrhosis amaherezo ikazabyara kanseri.
Nyamara kandi, mu bimera turya harimo ibifite ubushobozi bwo kuturinda kanseri y’umwijima no kugabanya ibyago byo kuba twayirwara. Reka hano turebere hamwe bimwe by’ingenzi muri byo.
Ibyo kurya bifasha mu kurwanya kanseri y’umwijima
1. Karoti
Muri karoti dusangamo glutathione kikaba ikinyabutabire nyamukuru mu gusukura umubiri wacu gikuramo ibiwuhumanya bishobora no kubyara kanseri. Uretse ibyo rero zinarimo beta-carotenes zizwiho na zo gufasha umwijima gukora neza no kuwurinda. Karoti ziriwe neza ni iziriwe mbisi, wazihekenya cyangwa ukazirya salade
2. Beterave
Kimwe na karoti, beterave na zo mu mikorere myiza y’umwijima no kuwurinda kanseri, zikungahaye kuri glutathione. Zinarimo kandi flavonoids na zo zifasha umwijima gukora neza. Kurya beterave cyangwa kunywa umutobe wazo buri munsi cyangwa igihe cyose ubishoboye, ni ingenzi
3. Imbuto zo mu bwoko bwa citrus
Izi mbuto zirimo amoko menshi. Muri yo twavuga amacunga, indimu, pamplemousse, mandarine n’izindi zinyuranye. Izi mbuto zizwiho kuba zikungahaye kuri vitamin C, ikaba nayo iri mu bya mbere byongerera ingufu ubudahangarwa bw’umubiri. Ibi rero ku mwijima biwufasha gutunganya ibyari uburozi ku mubiri ku buryo bisohoka vuba mu mubiri binyuze mu nkari.
4. Inyanya
Inyanya na zo zikungahaye kuri glutathione. Iyi twabonye ko ifasha mu gusohora imyanda no gusukura umwijima. Mu nyanya kandi dusangamo lycopene ari yo iziha ibara ritukura ikaba ingenzi mu guhangana na kanseri zinyuranye harimo iy’umwijima, porositate, ibihaha n’igifu. Kuzirya neza ni ukuzihekenya cyangwa ukazirya kuri salade. Uhisemo kuziteka ni byiza kuzikatira ku byo kurya bihiye.
5. Amashu
Nubwo amashu ari mu mboga zagiye zisuzugurwa nyamara muri yo dusangamo ibinyabutabire bya isothiocyanates bikomoka kuri glucosinates bikaba rero bizwiho gusukura umwijima bikuramo uburozi bubyara kanseri. Aya nayo ntatekwa, byiza ni ukuyarya salade. Amashu kandi ni isoko nziza ya vitamin K.
6. Icyinzari ( curcuma or turmeric)
Icyinzari na cyo kiri mu byo kurya byitwa ibirungo, ni ingenzi mu gusukura umwijima. Gifasha mu gusohora ibitera kanseri biba byinjiye mu mubiri wacu binyuze mu byo turya. Ibi rero bikarinda umwijima kuba wagerwaho n’ibyo bitera kanseri.
7. Avoka
Uko umwijima ugenda utunganya ibinure, ushobora nawo kubigenderamo ukangirika. Ibi ni cirrhosis, ishobora kubyara kanseri y’umwijima. Avoka rero nubwo nazo zirimo ibinure ariko ni ibinure byiza bizwi nka monosaturated fats, byo aho kwangiza umwijima bikaba biwufasha kwisana nyuma yo kwangizwa n’ibinure bindi. Ibi rero bikaba biwurinda na kanseri. Si ibyo gusa kuko avoka ziri no mu mbuto zitarimo isukari nyinshi.
8. Pome
Muri pome dusangamo pectin. Iyi pectin iboneka mu gishishwa cya pome ifasha mu gusohora imyanda n’uburozi mu rwungano ngogozi. Ibi bituma umwijima utaza kunanirwa mu gutunganya no gusohora imyanda, kuko biba byasukuriwe mu gifu. Pome kandi zikungahaye kuri fibre, zikaba zifasha umwijima mu gusohora uburozi n’imyanda ikorwa mu gihe cyo gusukura umubiri.
9. Tungurusumu
Impumuro ya tungurusumu iterwa nuko zirimo umunyungugu wa soufre. Uyu munyungugu utuma enzymes zo mu mwijima zikorana ingufu mu gusohora uburozi. Muri tungurusumu kandi dusangamo allicin na selenium byombi bizwiho gusukura umwijima.
10. Imboga rwatsi
Izi mboga ziri mu moko menshi : imbogeri, imbwija, imiriri, idodo, epinari n’izindi zibamo chlorophyll ariyo iziha ibara ry’icyatsi naho mu mubiri wacu ikagira uruhare mu ikorwa ry’indurwe yo mu mwijima. Si ibyo gusa ikora kuko inafasha mu kuringaniza ibinyabutabire no guca intege uburozi buturuka ku miti yica udukoko bityo bigafasha mu kurinda umwijima ko wajyamo uburozi.
Icyitonderwa
Nubwo tuvuze ibiribwa 10 gusa, nyamara si byo gusa birwanya kanseri y’umwijima ahubwo twaguhitiyemo ibyoroshye kuboneka, kandi bizwiho ingufu kurenza ibindi.
Ikindi kandi ku mugore utwite, uwonsa ndetse n’umuntu ufite ubundi burwayi buhoraho ni byiza kubanza kugisha inama umuganga mbere yo kugira ibyokurya ufata ku bwinshi cyangwa ugabanya, ndetse na mbere yo gufata inyongera zose
Byatanzwe na Phn Biramahire Francois


text:
Disi Yesu agira impuhwe ! Alice Rugerindinda
“Ahamagara abigishwa be arababwira ati” Aba bantu banteye impuhwe kuko uyu munsi ari uwa gatatu turi kumwe none bakaba badafite ibyo kurya. Nimbasezerera ngo basubire iwabo biriwe ubusa, baragwira isari mu nzira kuko bamwe ari aba kure” Mariko 8:1-3
Ubusanzwe abantu bakomeye ntibakunze kwita kuri details , utuntu duto duto.
Byarashobokaga ko Yesu amara kubabwiriza ubutumwa bwiza akabareka bagataha cyane ko babaga barizanye baje kumva ijambo….. Ariko Yesu Umwami w’abami ngo abitegereje , Imana ishimwe cyane, ngo yumva abagiriye impuhwe, ngo yibaza iminsi bamaze aho ngaho, yibaza ukuntu ngo bamwe muribo ari aba kure, yibaza ko kugirango ukore urugendo rurerure bisaba ko uba wariye udashonje….. yumva impuhwe ziramwishe, niko kubwira abigishwa ngo babagaburire mbere yuko babasezerera.
Iri jambo riramfashije.
Ijambo ry’Imana riratubwira ngo : “Kuko ubwo yababajwe no kugeragezwa ubwe, abasha no gutabara abageragezwa bose” Abaheburayo 2:18
Imana ishimwe. Kuba Yesu yaraje mu isi akambara umubiri nkatwe bituma yumva cyane icyo bita gusonza, kutagira ibyo kurya, imvune iri mu kugenda urugendo rurerure, kwangwa, gukubitwa, gutukwa,……… Yesu azi icyo bisobanuye kandi ijambo ry’Imana rirambwira ngo “Uko yari ejo, niko ari , ni nako azahora” Uko yagiraga impuhwe kera, na nuyu munsi niko akiri kandi niko azahora.
Ngo ageze kwa Lazaro yarapfuye yararize nk’uko tubisanga muri Yohana 11:36 “ Yesu ararira”. Burya umuntu urira akenshi aba agira impuhwe, afite umutima wa kimuntu.
“ Aba bantu banteye impuhwe kuko uyu munsi ari uwa gatatu turi kumwe none bakaba badafite ibyo kurya” Humura nawe Yesu ibyawe abyitayeho kandi ntiyabura uko akugenza.
Ibihe byiza .
Alice


text:
ven.
18
févr.
2011
Sr Maria Socorro OTEIZA wavutse ku wa 13 Mutarama 1926 i Navarra muri Espanye, yitabye Umuremyi ku wa 14 Gashyantare 2011 mu bitaro i Kigali, Rwanda. Imihango yo kumusezeraho bwa nyuma yabaye ku wa 17 Gashyantare 2011, ibimburirwa n’igitambo cya Misa cyayobowe n’Umushumba wa Diyosezi ya Byumba Mgr Servilien NZAKAMWITA i Rushaki.
Mu nyigisho Umushumba wa Diyosezi yagejeje ku bari mu Misa yibukije ko turi intore z’Imana kandi ko nta kintu na kimwe gishobora gutandukanya Imana n’umuntu wese wayikunze. Sr OTEIZA rero na we yakunze Imana, anyurwa n’Ijambo ryayo maze arahirira ko nta gishobora kumutandukanya n’urukundo rw’Imana.
Umwepiskopi yakomeje agira ati: “Sr OTEIZA arangije urugendo rwe ariko ntadusize kuko yinjiye mu buzima bw’Imana kandi bukaba butagira imipaka. Azajya adutakambira ku Mana kugira ngo inzira yanyuze tuyinyuremo natwe turi indahemuka.” Musenyeri yakomeje avuga ko Sr OTEIZA yabaye umwe n’abo yabanye nabo bose. Nubwo atumvaga neza ururimi rwabo, yabumvishaga amatwi y’umutima.
Mu gihe cyo gutura, ababikira bo mu muryango Mutagatifu w’i Bordeaux Sr OTEIZA yari arimo, bazanye kuri Altari ya Nyagasani bimwe mu byo nyakwigendera yakoreshaga mu buzima bwe bwa buri munsi: Umusaraba w’umuryango yambaraga, itaburiya yambaraga ari mu kazi, Igitabo cy’Ijambo ry’Imana, Igitabo cy’amategeko y’umuryango, inkweto yambaraga…
Mu buhamya bwatanzwe, hagarutswe ku mico myiza n’imibanire yarangaga Sr OTEIZA. Sr Weronika ukuriye kominote (Communauté) y’ababikira i Rushaki, yagarutse kubuzima bwa Sr OTEIZA, avuga ko yasezeranye bwa mbere mu babikira b’Umuryango Mutagatifu w’i Bordeaux afite imyaka 20.
Mu 1957 yoherejwe mu butumwa muri Kameruni, mu 1968 yoherezwa muri Repubulika Iharanira Demokrasi ya Kongo (RDC) aho yamaze imyaka irenga 30.
Mu 1996 yasubiye iwabo muri Espanye agiye mu kiruhuko cy’izabukuru, ariko mu 1998 Umukuru w’umuryango aza kumusaba kuza i Rushaki mu gihe cy’amezi atatu gusimbura ababikira bari bagiye kuruhuka. Amezi atatu rero yaje kuvamo imyaka 13 kuko yageze i Rushaki umutima we ugatwarwa n’ubutaka bw’u Rwanda, agakunda u Rwanda.
Sr Veronica yakomeje avuga ko Sr OTEIZA yahoraga yishimye kandi akakira abantu bose. Yaranzwe n’ukwemera kandi yahoraga ashishikajwe no gukora ugushaka kw’Imana muri byose. Mu buzima bwe yitaye kuri gatigisimu, guteza imbere umwari n’umutegarugori… Yaranzwe kandi n’indangagaciro z’ababikira b’Umuryango Mutagatifu w’i Bordeaux: kwitanga, ibyishimo, ubwiyoroshye no kwiringira Imana. Yarangwaga kandi n’isengesho.
Ku wa 05.02.2011 yajyanye n’abandi babikira i Kibeho mu rugendo nyobokamana rwari rwateguwe na Diyosezi ya Byumba, akaba yari yagiyeyo agira ngo anashimire Imana imyaka 65 yari amaze ayiyeguriye. Bukeye bwaho avuye i Kibeho, nibwo yatangiye kumva atameze neza.
Mu buhamya bwabo, Ababikira bo mu Muryango Mutagatifu w’i Bordeaux bo muri Kongo bavuze ko Sr OTEIZA yabaye bugufi y’abaturage b’icyo gihugu kandi abana nabo abasura kandi yita ku bari n’abategarugori. Yabaye umubikira urangwa n’ibyishimo ndetse n’imbaraga kandi yarangwaga n’ubwiyoroshye.
Sr Joaquina GONZALEZ ukomoka mu gihugu cya Espanye kandi wabanye na Sr OTEIZA, yagize ati: “Dufite agahinda ariko dufite n’icyizere muri we kuko yabaye intumwa ya Nyagasani. OTEIZA yitaye ku babaye kandi arangwa n’ibyishimo. Ubugwaneza n’icyiza, ni amagambo yakundaga kandi yamuhoraga k’umunwa”. Mama Joaquina yarangije agira ati: “Maria OTEIZA, mu izina rya Kiliziya, mu izina ry’umuryango wawe no mu izina ry’Umuryango w’Ababikira b’Umuryango Mutagatifu w’i Bordeaux turagushimira urukundo wakunze abantu, turagushimira ibyishimo wagaragaje kandi turashimira umuryango wawe wagutanze kugira ngo wamamaze Ivanjili ya Nyagasani.”
Padri Materne HABUMUREMYI wabaye muri Paruwasi ya Rushaki imyaka irindwi, mu buhamya bwe yavuze ko Sr OTEIZA yari umubikira utuje, urangwa n’isengesho kandi akarangwa n’ibyishimo. Yakundaga gusabira abantu bari mu kaga, abari mu ntambara… Yari kandi umushyushyarugamba kandi akagirira bose urugwiro kuburyo benshi bamwitaga Nyogokuru kandi na we agakunda kwita abantu yishimye ko ari abana be.
Alphonse NDEREYIMANA wakoranaga na Nyakwigendera we yagaragaje ko sr OTEIZA yakundaga kwisekera, akarangwa n’impuhwe n’imbabazi. Yakundaga gutanga ndetse no kwita kubafite ibibazo. Wabonaga afite ubumwe n’Imana kandi agakunda umurimo no kubahiriza igihe kandi agakunda ukuri.
Nyuma y’igitambo cya Misa n’ubuhamya butandukanye, Sr Maria OTEIZA yashyinguwe mu rugo rw’Ababikira, aherekezwa n’imbaga nyamwinshi. Imana imuhe iruhuko ridashira kandi ubutaka bw’abasokuruza bacu ntibumuremerere.


text:
Urwenya: Umunsi Bush azapfa
Umunsi Bush azapfa
Umunsi Bush azapfa azahita yerekeza ikuzimu dore uko bizagenda agezeyo.
Satani azahita amusanganira maze Bush ahite amubaza ngo Osama arihe? Maze satani aramusubiza ngo ntawuhari.
Maze Bush biramutangaza ahita avuga ngo kandi naramwohereje hano n’ibisasu byanjye, ni ukuvuga ko ari mu misozi ari gutegura ibindi bitero kuri amerika.
Maze ahita abwira Satani ngo amuhe telephone ahamagare muri amerika maze satani ahita mubwira ngo ntabwo ikuzimu bahamagara maze Bush aringinga ngo kugirango aburire abanyamerika.
Satani agezaho aramwemerera ariko ngo agire vuba maze Bush ahamagara muri amerika arababwira ngo : “Osama ntawuri hano mube maso” ahita akupa.
Satani ahita amuha facture ya 10.000.000 $ maze Bush aratangara ngo amuciye menshi ngo kandi nkoresheje umunota umwe ! maze satani ahita amubwira ko muri amerika ari mu mahanga ariyo mpamvu hagiye amafaranga menshi kandi aramubwira ngo kwa satani ntibaburana maze Bush afata agatabo ka sheik arayisinya.
Umwamikazi w’ubwongereza Elizabeti nawe ahita abwira satani ngo nawe arashaka guhamagara. Satani aramubwira ngo wowe ko wari witonze bite ? Maze aramusubiza ngo arashaka kumenya ibyo impanuka y’igikomangoma Diana ngo ntibisobanutse arashaka kubabwira bagakora iperereza. Maze satani arayimuha elizabeti ahamagara iminota ibiri satani ahita amukubita facture ya 10.000.000 £ maze noneho we ariyamira abwira satani ngo ntago agira imico myiza maze satani ahita amusubiza ngo: “sinigeze ngira imico myiza”. Maze nawe ahita afata agatabo ka sheik yishyura satani.
Uwagatatu wahise asaba guterefona ni wa mu perezida wa Congo w’umunyagitugu witwa Mobutu Seseko Wazabanga Desire, maze satani ahita amubwira ngo wowe nakavuyo kawe uteye uturutsehe? Maze Mobutu aravuga ngo : “nagiraga akavuyo yego ariko ngaho jya kongo urebe akariyo ubu ngubu.” Maze satani aramureka ngo ahamagare maze Mobutu w’umukene ugereranyije n’ababanjije aratangira umunota umwe urashira itanu irashira mirongo itatu irashira aho ba Bush bari baratangira baramuseka.
Mobutu arahamagara isaha ishize arakupa satani amuha facture nawe ubwo uzi amafaranga yamuciye? 3 $ gusa maze ba Bush bararakara babwira Satani ngo turabizi ko nta mbutabera ugira ariko ntibigera aho ati: “ twebwe twakoresheje utunota duke uduca ama miliyoni none uyu we akoresheje isaha yose umuciye amadorali 3 gusa ?”
Satani arabasubiza ngo Ikuzimu uhamagara Congo ni mugihugu cyimwe kandi iburayi no muri amerika ni mumahanga rero niyo mpamvu we hagiye macye.
Shyiraho Igitekerezo!
Subscribe to: Post Comments (Atom)


text:
Huye: Abitabiriwe amahugurwa y’abubatse ingo batashye basobanukiwe urugo ruzima
Mu nyigisho z’ abubatse ingo zatangiwe mu karere ka Huye kuri uyu wa gatandatu taliki ya 12/03/2016 hagarutswe ku rugo umuntu yakwifuza kubamwo:
Umwigisha Rugerindinda Alice yasomye mu itangiriro 2:18 Nuko Uwiteka Imana iravuga iti : Si Byiza ko uyu muntu aba wenyine, reka muremere umufasha umukwiye.
Muri make Imana itangiza umushinga w’urugo, yari ifite gahunda nziza yo gutuma umuntu agubwa neza. Imana yifuzaga ko haba ahantu ho kuruhukira, ho kwishimira, kuburyo umuntu azajya arwana no kwihutira kuhajya . Ariko satani yazanyemo byinshi byatumye abantu batishimiye ingo babayemo.
Abari mu mahugurwa bafashe umwanya wo kuvuga kuri ibyo bintu bituma umugabo cyangwa umugore atishimira urugo Imana yamwubakiye umwigisha yatanze umwitozo buri wese wo kwandika ngo: byanga iyo.... mbikunda iyo.... icyagaragaye n’ uko byanga yaruse ubwinshi mbikunda abitabiriye amahugurwa basengewe kugira ngo bakosore ibyo batatunganije


text:
mar.
01
févr.
2011
ISOMO RYA MBERE
Isomo ryo mu ibaruwa yandikiwe Abahebureyi (Heb 13,15-17.20-21)
Bavandirnwe, 15ku bwa (Yezu) rero ntiduhweme guhereza Imana igitambo cy’ibisingizo, ni ukuvuga imvugo yamamaza izina ryayo. 16Ntimukibagirwe kugira neza no gushyira hamwe ibyo mutunze, kuko Imana ishima bene ibyo bitambo. 17Nimwumvire abayobozi banyu kandi mubashobokere, kuko ari bo bashinzwe roho zanyu kandi bakazazibazwa. Bityo bazashobora kubikorana ibyishimo, aho kubikora binuba, kuko ibyo nta kamaro byabagirira. 20Imana Nyir’amahoro, yakuye Umwami wacu Yezu mu bapfuye, Umushumba mukuru w’intama, ibigirishije amaraso y’isezerano rizahoraho iteka, 21Yo ubwayo ibahe gukora icyiza cyose gihuje n’ugushaka kwayo, kandi iturangirizemo ikiboneye mu maso yayo ku bwa Yezu Kristu, Nyaguharirwa ikuzo uko ibihe bisimburana iteka. Amen.
ZABURI (Zab 23 (22), 1-2a, 2b-3, 4, 5, 6)
Inyik/Uhoraho ni we mushumba wanjye,
Nta cyo nzabura!
Uhoraho ni we mushumba wanjye,
nta cyo nzabura!
Andagira mu rwuri rutoshye.
Anshora ku mariba y’amazi afutse,
Maze akankomeza umutima.
Anyobora inzira y’ubutungane,
abigiriye kubahiriza izina rye.
N’aho nanyura mu manga yijimye,
nta cyankura umutima kuko uba uri kumwe nanjye,
inkoni yawe y’ubushumba intera ubugabo.
Imbere yanjye uhategura ameza,
Abanzi banjye bareba,
ukansiga amavuta mu mutwe,
inkongoro yanjye ukayisendereza.
Koko ineza n’urukundo byawe biramperekeza,
mu gihe cyose nzaba nkiriho.
Nanjye rero nzaza niturire mu Ngoro y’Uhoraho,
Abe ari ho nibera iminsi yose.
IBANGONDIRIMBO RIBANZIRIZA IVANJILI (Yh 10,27)
Alleluya Alleluya.
Nyagasani Yezu, uri Umushumba nyamushumba:
twumva ijwi ryawe tukagukurikira.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 6, 30-34)
Muri icyo gihe, intumwa zihindukiye zivuye mu butumwa bwa mbere 30ziteranira iruhande rwa Yezu, maze zimumenyesha ibyo zari zakoze byose n’ibyo zari zigishije byose. 31Nuko arazibwira ati «Nimuze ahitaruye, hadatuwe, maze muruhuke gatoya.» Koko rero abazaga n’abagendaga bari benshi, bigatuma batabona n’umwanya wo kurya. 32Nuko bajya mu bwato bambukira ahantu hadatuwe bagira ngo biherere. 33Abenshi mu bababonye bagenda barabamenya, nuko baza ku maguru baturuka mu migi yose bahirukira, ndetse barahabatanga. 34Yezu amaze kwambuka abona iyo mbaga nyamwinshi y’abantu, abagirira impuhwe kuko bari bameze nk’intama zitagira umushumba, atangira kubigisha byinshi.


text:
Igisubizo: Itegeko ryo mu Isezerano rya Kera ritegeka Abisirayeli gutya: “Ntimukiraburishe kwikeba ku mubiri, ntimukicishe imanzi z’ibishushanyo ku mubiri. Ndi Uwiteka” (Abalewi 19:28). Nyamara, n’ubwo abizera batagengwa muri iki gihe n’Itegeko ryo mu Isezerano rya Kera (Abaroma 10:4; Abagalatiya 3:23-25; Abefeso 2:15), kuba harabayeho itegeko ribuza kwicisha imanzi z’ibishushanyo, byagombaga kubyutsa ibibazo bimwe na bimwe. Isezerano Rishya nta kintu rivuga ku kibazo cy’uko umwizera agomba cyangwa atagombye kwicisha imanzi z’ibishushanyo.
Ku byerekeye imanzi z’ibishushanyo no kwikeba ku mubiri, ikizame cyiza n’ukumenya niba dushobora nta buryarya, kandi n’umutima nama, gusaba Imana guha umugisha no gukoresha icyo gikorwa cy’umwihariko mu ntego nziza Zayo. “Namwe iyo murya cyangwa munywa cyangwa mukora ikindi kintu, mujye mukorera byose guhimbaza Imana” (1 Abakorinto 10:31). Isezerano Rishya nta tegeko ritanga ribuza kwicisha imanzi z’ibishushanyo cyangwa kwikeba ku mubiri, ariko nta n’ubwo ritubwira impamvu zo kwizera ko Imana ishobora kutwemerera kwicisha izo manzi cyangwa kwikeba ku mubiri.
Ihame rikomeye ryo mu Byanditswe Byera, ku bibazo Bibiliya idakemura ku buryo bw’umwihariko, kandi hakaba hari impamvu yo gushidikanya ko ibyo bintu bidashimisha Imana, si byiza rero kwishora mu gikorwa nk’icyo. Mu Abaroma 14:23 hatwibutsa ko ikintu cyose kidaturutse mu kwizera kiba ari icyaha. Tugomba rero kwibuka ko imibiri yacu, kimwe n’ubugingo bwacu, byacunguwe kandi bikaba ari umutungo w’Imana. Nubwo ibyanditswe mu 1 Abakorinto 6:19-20 bitavuga byeruye ku byerekeye imanzi z’ibishushanyo cyangwa kwikeba ku mubiri, bitwigisha iri hame: “Mbese ntimuzi yuko imibiri yanyu ari insengero z’Umwuka Wera, uri muri mwe, uwo mufite wavuye ku Mana? Kandi ntimuri abanyu ngo mwigenge; kuko mwaguzwe igiciro. Nuko rero mutume imibiri yanyu ihimbaza Imana.”Uku kuri gutangaje kwagombye kuzana impinduka zigaragara mu byo dukora n’aho tujyana imibiri yacu. Niba imibiri yacu ari umutungo w’Imana, tugomba kubanza kumenya ko twahawe nta gushidikanya “uruhushya” rw’Imana, mbere yo “kwicisha” imanzi z’ibishushanyo cyangwa kwikeba ku mubiri.
Ikibazo: Bibiliya ivuga iki ku byerekeye imanzi z’ibishushanyo no kwikeba ku mubiri?
Igisubizo: Itegeko ryo mu Isezerano rya Kera ritegeka Abisirayeli gutya: “Ntimukiraburishe kwikeba ku mubiri, ntimukicishe imanzi z’ibishushanyo ku mubiri. Ndi Uwiteka” (Abalewi 19:28). Nyamara, n’ubwo abizera batagengwa muri iki gihe n’Itegeko ryo mu Isezerano rya Kera (Abaroma 10:4; Abagalatiya 3:23-25; Abefeso 2:15), kuba harabayeho itegeko ribuza kwicisha imanzi z’ibishushanyo, byagombaga kubyutsa ibibazo bimwe na bimwe. Isezerano Rishya nta kintu rivuga ku kibazo cy’uko umwizera agomba cyangwa atagombye kwicisha imanzi z’ibishushanyo.


text:
Amafoto 20 ya "Rwanda Cultural Day" ushobora kuba utabonye
Mu Mujyi wa San Francisco muri Leta ya Calfornia, hateraniye ibirori bya Rwanda Cultural Day, byitabiriwe na Perezida Kagame. Ubusabane ni bwose kandi haranatangirwa ibiganiro biganisha ku mwihariko w’u Rwanda.
Dore amafoto 20 twaguhitiyemo ushobora kuba utabonye:
Ibitekerezo ( 8 )
Nibyiza, kandi tugomba gukomera,kubyotwagezeho.
Mubyukuri urwanda rwacu rurihuta mu iterambere aho tugeze harashimishije mbese twabaye ba nkore neza baturebereho ahoooo.... banyarwanda banyarwanda kazi dukomereze aho mbifurije amahoro y’Imana.
Mubyukuri urwanda rwacu rurihuta mu iterambere aho tugeze harashimishije mbese twabaye ba nkore neza baturebereho ahoooo.... banyarwanda banyarwanda kazi dukomereze aho mbifurije amahoro y’Imana.
Mbega byiza!!! u Rwanda kuri ubu ni Icyitegererezo!!!!
twishimye cyane Muzehe wacu turamukunda kandi impanuro yatanze zitubere impamba y,iterambere
Nk’uko Nyakubahwa President wa Repuburika adahwema kwegera abanyarwanda, turamushimiye kandi turamushyigikiye murugamba rwo kwihesha agaciro no kugaragaza indangagaciro z’umuco nyarwanda.
Nk’uko Nyakubahwa President wa Repuburika adahwema kwegera abanyarwanda, turamushimiye kandi turamushyigikiye murugamba rwo kwihesha agaciro no kugaragaza indangagaciro z’umuco nyarwanda.
turishimye cyane natwe turakurikiye kuri radio


text:
-Yavukiye mu muryango ukennye kandi avukira mu gihugu cyo muri Afrika kitari gihambaye mu bukire no mu iterambere, mu muryango we yakundaga kwicisha bugufi no gufasha nyirakuru wamureraga, akenshi bajyagana mu murima gukura ibijumba no kwahira ubwatsi bw'inka...
-Inzu yakuze abamo ni zimwe zitwaga Nyakatsi, nyamara yari afite inzozi zirenze kure cyane urwego yari arimo
-Yatangiye kuvuga ko aziyamamariza kuyobora Amerika bamwe baramukwena cyane ko bitari byarigeze bibaho ko umwirabura yayobora igihugu cy'igihangange, nyamara igihe cyarageze asimbura George W. Bush ku mugaragaro!
Barack Obama yavuye kure, akorana umurava ashaka gukabya inzozi ze Imana imuzamura mu buryo butangaje. Kimwe n'undi wese ugize byinshi ageraho, uyu nawe abikesha ibintu bibiri, icyambere ni ukuba Imana yarabishatse, icya kabiri ni ukuba yarakoresheje imbaraga n'ubwenge Imana yamuhaye!
Ntibazagushuke, n'iyo waba uri umunyabyaha ibyo ukora byose ubigeraho kuko Imana iba yabishatse kandi yabyemeye, ikindi kandi imbaraga n'ubwenge ukoresha n'iyo waba utayizera ngo uyukorere nta handi wabikura uretse ku Mana ishobora byose kandi itanga byose...
Nawe wagera kure wifashishije ibintu bibiri; izo mbaraga n'ubwenge Imana yaguhaye ndetse no kuyisenga ugatakamba ngo ikwereke inzira n'uburyo bwo kubikoresha neza ngo bikugeze kure. Ndabasabiye mwese ngo ihe umugisha imirimo y'amaboko yanyu kandi aho rubanda batibwira ko mwagera izahabageze munaharenge benshi bumirwe, abanyamashyari agahinda kabice.
Ubuzima butangaje bwa Barack Obama
-Yavukiye mu muryango ukennye kandi avukira mu gihugu cyo muri Afrika kitari gihambaye mu bukire no mu iterambere, mu muryango we yakundaga kwicisha bugufi no gufasha nyirakuru wamureraga, akenshi bajyagana mu murima gukura ibijumba no kwahira ubwatsi bw'inka...


text:
Imana yakumenye itarakurema, ikweza utaravuka. (Igice cya 1) CONSTANT Mahame
Nuko ijambo ry’Uwiteka rinzaho riti”Nakumenye ntarakurema mu nda ya nyoko kandi nakwejeje utaravuka, ngushyiriraho kuba umuhanuzi uhanurira amahanga.” (Yeremiya 1,5)
Aya niyo magambo Imana yabwiye umuhanuzi yeremiya igihe yamwiyerekaga bwa mbere igihe yari agiye gutangira kumukoresha ibikomeye ariko we atibonagaho, ntabyiyumvemvo ndetse no gutekereza ko yari gukora umurimo ukomeye kuriya wo guhanurira amahanga ntabyo yari yarigeze atekereza.
Yari afite urwitazo ruteye gutya nkuko nawe ariko waba wibwira cg se Satani yaba agushuka ati”Nyamuneka Nyagasani Yehova, dore sinzi kuvuga ndi umwana.”
Ariko igishimishije nuko nyuma yuko Imana imuhamirije inamukurira inzira ku murima ko atariwe uzakora (mu mbaraga ze bwite) cg ngo abe ariwe uzavuga (mu magambo ye bwite) ahubwo ko ariyo izamukoresha ndetse akaba ari nayo izamuvugisha ibyo yabonaga ko bimurenze byaje kurangira aciye bugufi yemera ubwo bushake bw’Imana nubwo kuriwe yari yabanje kubyumva nk’ibitazashoboka.(Wakwifashisha- Yeremiya 1,7-10)
Impamvu rero nyamukuru tugendereye twifashisha urugero rwa Yeremiya n’uko no mu gihe turimo usangamo abantu Imana isezeranya kubagira abakomeye ariko barebesha amaso y’umubiri bakigereranya n’abandi bakiburamo igitangaza cyabaturukamo cyangwa umumaro ntagereranywa wahindura benshi cyangwa isi muri rusange ariko byumwihariko kubizera batibonamo akamaro bagirira itorero rya kristu. Hari zimwe rero mu mpamvu zijya zitera umuntu kumva ko utahindukamo ukomeye cg se zimutera kubona ko atazakora ibikomeye:
1. Kwirebera mungano y’imyaka yawe: Tugarutse gatoya muri yeremiya 1,6 usanga urwitazo Yeremiya yabwiraga Imana n’uko ngo yari umwana. Bishatse kuvuga ko we kubwe yarirebaga nyine nk’umusore muto akabona atahagarara imbere ya rubanda nk’umuhanuzi ngo nagira icyo avuga bamwumve; byamuteraga kwisuzugura akumva ko abakuru cg rubanda muri rusange batazamwumvira.
Reka mvugane namwe Imana yahamagariye gukorana nayo ibikomeye mukisubiza inyuma bitewe no kwibwirako mudakuze bihagije mukumvako rubanda batazabumva cg batazubaha ibyo muzababwire ntimuhagarike umutima kuko uwo kumvisha no kwemeza imitima yabo n’Uwiteka umuremyi wa byose kandi ashobora byose harimo no n’imbaraga zemeza imitima y’abo mubona batazabemera.
2. Kwisuzugura bitewe n’umuryango ukomokamo: Iyo tugiye muri Samweli 9, 19-21 tuhasanga inkuru ya sawuli umwami wa mbere w’Abisiraheli igihe yahuraga na Samweli bwa mbere akamubwirira mu marenga ko azaba ukomeye (umwami).
Ariko icyo Sawuli yahise amusubiza yaramubwiye ati”mbese sindi umubenyamini wo mu muryango muto wo mu ya Isirayeli? kandi se inzu yanjye siyo iri hanyuma y’ayandi mazu yose y’ababenyamini?(.....)”; ibyo byose iyo ubirebye neza usanga byaramuteraga kumva ko kuba aturuka ahasuzuritse gutyo nawe asuzuguritse nta gukomera kw’abaturukamo ariko nawe niba umeze gutyo uyu munsi ndaguhumuriza nkubwirako sawuli wavaga aho hasuzuguritse ariwe wabaye umwami wa mbere w’ab’isirayeli.


text:
Mbere yo kuvuga ibuka ko bitazarangirira aho .
Ntukihutire kubumbura akanwa kawe, kandi ntugakundire umutima wawe kugira ishyushyu ryo kugira icyo uvugira imbere y’Imana, kuko Imana iri mw’ijuru nawe ukaba uri mu isi. N’uko rero amagambo yawe abe make (Umubwiriza 5:1).
Nyamara umuntu wese udacumura mubyo avuga aba ari umuntu utunganye rwose, yabasha no gutegeka umubiri we wose, dore dushyira ibyuma byo kuyobora amafarashi mu kanwa kayo kugirango itwumvire, kandi dushobore guhindura n’imibiri yayo yose. Kandi dore n’inkuge n’ubwo zaba nini gute, zikagendeshwa n’umuyaga uhuha cyane, ingashya ntoya cyane niyo izerekeza aho umwerekeza ashaka, n’ururimi narwo niko ruri ni urugingo ruto rukirarira ibikomeye (yakobo 3:1-5).
Nshuti mwenedata, Ijambo ry’Imana rihugurira abantu twese kugira amakenga no kwitonda mubyo tuvuga, rikagereranya ururimi ruvuga, nk’agashashi k’umuriro gashobora gukora iby’umumaro, cyangwa se kagatwika ishyamba n’aho ryaba rinini gute (yakobo 3:5-6), rikatwihanangiriza kandi risobanura neza ko mu magambo menshi umuntu ashobora kuvuga haboneka mo ibicumuro, bityo rikaduhugurira kugira ubwenge, ndetse rikanatwibutsa neza ko ijambo ry’impfabusa ryose abantu bavuga, bazaribazwa ku munsi w’amateka, rigira riti “amagambo yawe niyo azagutsindishiriza, kandi n’amagambo yawe niyo azagutsindisha” (Matayo 12: 36-37).
Nibyo koko,uru rurimi rutunzwe na buri wese waremanywe ingingo zuzuye, ndetse nibake bahamya ko batigeze bavuga cyangwa barukoresha uko bitari bikwiriye, ngo bavuge ibitari ngombwa,yemwe wasanga hari n’abo uku gukoresha ururimi byaba byaragarutse, nyamara n’aho byaba byarabaye ho, umuntu akisanga yaragezweho n’ingaruka zivuye kubyo yavuze,cyangwa se akisanga muriwe yumva ntacyo yakora ngo areke kuyoborwa n’ururimi, nyamara birashoboka cyane , yego bisa nk’ibigoye ahanini bitewe n’abo ukunda gutaramana nabo, ibiganiro bikuryohera se n’ibindi.
Nyuma yo gusobanukirwa n’ingaruka zishobora kuvamo biroroshye kuzirinda, inama bibiliya iduha nyayo, mbere na mbere ni ukugira amakenga, aho igira iti umunyamakenga iyo abonye ibibi bije abyikinga (imigani 22:3),ese aho kuvuga kwawe cyangwa kwanjye kugiye gukemura ibibazo cyangwa kugiye kuzambya n’ibyari ho! Ayo makenga azagufasha, ku baba mu madini n’insengero zitandukanye, bibiriya ibabwiriza neza ko niba batagenga ururimi rwabo baba bishuka kandi idini yabo iba ari ubusa (Yakobo 1:26), erega ururimi rwoshwa n’urundi ariko uwitonze ngo akama ishashi, kubagize ingaruka zitewe n’ibyo bavuze aho bishoboka wasaba imbabazi abo wabeshyeye, waharabitse cyane ko bitanga amahoro mu mutima wawe kandi bigakumira amakimbirane yashingira kuri ayo magambo yavuzwe.